title: Nothin’ to Lose

text: Simmonsin mukaan kappale kertoo anaaliseksistä. Kappale on yhtyeen ensimmäinen, jossa on mukana kosketinsotitimia, sillä raidalla vierailee pianoa soittava Bruce Foster.


title: Jalapahartsi

text: Jalapahartsi on "Ipomoea purga" -nimisen kasvin juuresta saatavaa hartsia, jonka CAS-numero on 9000-35-5. Se on ollut käytössä ulostuslääkkeenä 1600-luvun alusta. Kasvi on kotoisin Meksikon vuoristosta, mutta sitä viljellään Intiassa ja Jamaikalla.


title: Jalapahartsi

text: Jalapaa saadaan myös toisesta kasvista "Ipomoea simulans", ja sitä sanotaan tampicojalapaksi.


title: Dinaariset alpit

text: Dinaariset alpit ovat maantieteellinen alue ja vuoristo, joka ulottuu Slovenian, Kroatian, Bosnia-Hertsegovinan, Kosovon, Serbian, Montenegron, Albanian ja Makedonian alueelle. Vuoristo on 645 kilometriä pitkä, ja se kulkee Adrianmeren vieressä. Vuoriston korkein vuori on Maja Jezercë, joka on 2 694 metriä korkea ja joka sijaitsee Prokletijevuoristossa lähellä Montenegron ja Albanian rajaa.


title: Jalapa

text: Jalapa voi tarkoittaa seuraavia:


title: Anthony W. England

text: Anthony Wayne England (s. 15. toukokuuta 1942) on entinen NASAn astronautti. Hän lensi sukkulalennolla STS-51-F.


title: Primorjen piiri (Arkangelin alue)

text: Primorjen piiri () on paikallinen itsehallintoalue Arkangelin alueen pohjoisosassa Venäjällä. Piirin kantaosa rajoittuu pohjoisesta Vienanmereen ja piirin pinta-ala on 46 100 neliökilometriä. Vuoden 2006 alusta lähtien Primorjen piirin alueeseen ovat kuuluneet myös Solovetskin saaret, Pohjoisen jäämeren Frans Joosefin maa ja edellisestä länteen sijaitseva Victorian saari. Hallinnollisena keskuksena toimii piiriin kuulumaton Arkangelin kaupunki.


title: Primorjen piiri (Arkangelin alue)

text: Vuoden 2010 väestönlaskennan mukaan piirissä asui 26 327 henkeä, jotka kaikki katsottiin maaseutuasukkaiksi. Piirin rajojen sisäpuolella sijaitsee kolme piiriin kuulumatonta kaupunkipiiriä: Arkangeli, Severodvinsk ja Novodvinsk.


title: Primorjen piiri (Arkangelin alue)

text: Piiriin kuuluu 19 maalaiskuntaa:


title: Primorjen piiri (Arkangelin alue)

text: Perinteisiä elinkeinoja ovat merenkulku, kalastus ja maanviljely.


title: Tuure Koski

text: Tuure Kalervo Koski (s. 31. joulukuuta 1969 Espoo) on suomalainen basisti ja säveltäjä. Hän soittaa sekä sähköbassoa että kontrabassoa.


title: Tuure Koski

text: Tuure Koski on opiskellut Sibelius-Akatemiassa, jonka jazzmusiikin koulutusohjelmasta hän valmistui musiikin maisteriksi 1999. Hän on tunnettu useista yhtyeistä. Yksi merkittävimmistä on ollut progressiivisen jazzmusiikin lippulaiva XL, jossa hänen soittivat Jarmo Saari, Arttu Takalo ja Tomi Salesvuo. Hän soittaa nykyään muun muassa Mr. FoneBonen riveissä, Riku Niemi Orchestrassa ja Laura Sippola &Tuki -yhtyeessä.


title: Tuure Koski

text: Koski on luotsannut omaa Turgan Trioaan, jossa kanssaan soittavat vibrafonisti Severi Pyysalo ja rumpali Marko Timonen. Yhtye teki konserttikiertueen keväällä 2003. Vuotta myöhemmin trio julkaisi debyyttialbuminsa.


title: Prometheus (Beethoven)

text: Prometheus (saks. "Die Geschöpfe des Prometheus", op. 43) on Ludwig van Beethovenin säveltämä baletti.


title: Prometheus (Beethoven)

text: Baletin neljäs osa perustuu Beethovenin "Eroica"-sinfoniaan (op. 55) ja sen muunnelmiin pianolle (op. 35).


title: Prometheus (Beethoven)

text: Beethoven sävelsi "Prometheuksen" vuosina 1800-1801, ja sen ensiesitys oli 28. maaliskuuta 1801. Baletti ei ensin saavuttanut suurta suosiota, mutta vähän ajan kuluttua siitä tuli yksi suosituimmista baleteista.


title: Katori senkō

text: Hyttyskierukka on palavista (kuten sahajauho) ja myrkyllisistä (kuten pyretriini) aineista puristettu suitsuke, joka palaa hitaasti ja päästää pahanhajuista savua, joka pitää hyttyset loitolla.


title: Katori senkō

text: Katori senkō () on japanilainen hyttyskarkotin. Spiraaliksi kierretty suitsuke sytytetään ja aine palaa hitaasti käryttäen kitkerää savua. Spiraalissa riittää savua parhaimmillaan koko yöksi ja savu riittää yleensä pitämään tavallisimmat hyttyset loitolla. Tiettävästi savu ei aina ole täysin harmitonta ihmisellekään ja ainakin hajuun on totuttauduttava.


title: Katori senkō

text: Kayaributa tarkoittaa Japanissa posliinista astiaa, jossa hyttyskarkotesuitsuketta poltetaan. Astia on useimmiten muotoiltu pienen porsaan muotoiseksi, siten että savu nousee kärsästä ja silmistä.


title: Primorjen piiri

text: Primorjen piiri voi tarkoittaa seuraavia hallintoalueita:


title: Ismo Hämeenniemi

text: Ismo Hämeenniemi (s. 1. kesäkuuta 1970 Lappajärvi) on suomalainen 400 metrin aitajuoksija. Hän edusti Lappajärven Veikkoja ja häntä valmensi Matti Takala.


title: Ismo Hämeenniemi

text: Hämeenniemi karsiutui alkuerissä alle 20-vuotiaiden EM-kilpailuissa Varazdinissa 1989. Hän putosi alkuerissä myös Helsingin EM-kilpailuissa 1994. Hämeenniemi edusti Suomea aikuisten maaotteluissa vuosina 1991–1994. Hän kuului Suomen joukkueeseen, joka voitti 4 × 400 metrin maaotteluviestin Tukholmassa elokuussa 1993.


title: Ismo Hämeenniemi

text: Hämeenniemi voitti 400 metrin aitajuoksun Suomen mestaruuden Jyväskylässä 1992 ajalla 50,74 s. SM-hopeaa hän voitti 1991 ja 1994 sekä SM-pronssia 1993 ja 1995. Sisäratojen SM-kilpailuissa hän saavutti 300 metrin aitajuoksussa SM-kultaa 1991 ja SM-hopeaa 1993.


title: Ismo Hämeenniemi

text: Hämeenniemi juoksi 400 metrin aitojen ennätyksensä 49,94 s Lappeenrannassa 26. heinäkuuta 1994. 300 metrin aitajuoksussa hän juoksi ulkoratojen Suomen ennätyksen 36,04 s Helsingissä 26. toukokuuta 1992. Hallissa hän juoksi saman matkan parhaimmillaan aikaan 36,18 s Kuopiossa 20. helmikuuta 1993.


title: Supermax

text: Supermax on eräissä maissa korkeimpaan turvallisuusluokkaan luokiteltu vankilatyyppi. Tyypillistä supermax-vankiloille on vankien eristäminen toisistaan: ulkoilua ja tapaamisia lukuun ottamatta he viettävät aikansa yhden hengen vankiselleissä. Vanki saa poistua sellistään ainoastaan voimakkaasti kahlittuna, useiden vartijoiden saattamana.


title: Supermax

text: Vuonna 1983 Yhdysvaltain liittovaltion Marion Illinois -vankilassa surmattiin kaksi vartijaa samana päivänä. Surmat tapahtuivat korkeimman (Level 6) turvallisuusluokan vankilan tarkimmin vartioidulla, "Control Unit" -tyyppisellä osastolla. Tapauksen jälkeen Marion muutettiin "supermax"-vankilaksi, mutta koska sitä ei ollut alun perin suunniteltu sellaiseksi, liittovaltio päätti rakentaa uuden supermax-vankilan Florencen kaupungin lähelle Coloradoon. Useat Yhdysvaltain osavaltiot ovat myöhemmin rakentaneet omia supermax-vankiloitaan, joita ovat muiden muassa Boscobel Wisconsinissa, Red Onion ja Wallens Ridge Virginiassa sekä Lucasville Ohiossa.


title: Supermax

text:
Supermax-vankiloita on kritisoitu voimakkaasti siitä, että vangit joutuvat niissä viettämään 22–23 tuntia vuorokaudesta selleissään toisistaan eristettyinä. Ulkoilun (1–2 tuntia/vrk) vangit suorittavat betoniseinin eristetyllä alueella, jonka kattoristikon läpi on mahdollista nähdä pieni osa taivasta. Vangit saavat rajoitetusti tavata lähiomaisiaan tapaamistiloissa luodinkestävän lasin takaa ja keskustella puhelimen välityksellä. Joissakin osavaltioissa tapaamiset hoidetaan videopuhelun välityksellä erillisistä tapaamishuoneista.
Ihmisoikeusjärjestö Amnesty Internationalin vuonna 2014 julkaistussa raportissa " Entombed: Isolation in the US Federal Prison System" kerrottiin, että yhdysvaltalaisessa supermax-vankilassa ADX Florencessa vankeja on pidetty eristyksissä jopa keskimäärin 8,2 vuotta. Amnestyn mukaan pitkäkestoinen eristys aiheuttaa vangeille muun muassa levottomuutta, masennusta, unettomuutta, kohonnutta verenpainetta, vainoharhaisuutta, aistiharhoja ja psykoosia.


title: Sydämeeni joulun teen

text: Sydämeeni joulun teen on suomalainen joululaulu, jonka on säveltänyt Kassu Halonen ja sanoittanut Vexi Salmi.


title: Sydämeeni joulun teen

text: Kappaleen levytti vuonna 1988 Vesa-Matti Loiri samannimiselle albumilleen, ja myöhemmin siitä on tehty lukemattomia levytyksiä. Halosen mukaan sävellys syntyi "vaivattomasti". Saatuaan koskettimet ja Salmen tekstin eteensä hän lauloi laulun läpi kerralla eikä nauhoitusta tarvinnut katkaista kertaakaan. Vexi Salmen mukaan laulua on vastustettu epäkristillisenä, koska kriitikot pitävät sitä harhaoppisena. Salmen mukaan "ahdasmieliset" saivat laulun vuonna 2005 pois Suomen Lähetysseuran julkaisemasta vihkosesta Kauneimmat joululaulut. Tämä osoittautui väärinkäsitykseksi, joka oikaistiin Yleisradion jouluohjelmassa Salmesta; Kauneimmat joululaulut vihkon laulut vaihdetaan vuosittain. Sen jälkeen laulu onkin palannut vuorollaan Kauneimmat joululaulut -vihkoon ja on yksi suosituimmista joululauluista.


title: Tettius Julianus

text: Lucius Tettius Julianus (, ensimmäinen vuosisata) oli roomalainen sotapäällikkö, joka palveli Flavius-sukuisia keisareita, Vespasianusta, Titusta ja Domitianusta ensimmäisen vuosisadan jälkipuoliskolla. Hänen alkuvaiheistaan tiedetään vähän, mutta hän oli ilmeisesti erittäin pätevä kenraali ja toimi korkeissa viroissa Rooman armeijassa. Julianus osallistui vuosina 86-88 Domitianuksen Daakian sotiin Tonavan pohjoispuolella, nykyisen Romanian alueella.


title: Tettius Julianus

text: Daakialaiset, jotka olivat edellisenä vuonna aiheuttaneet katkeran tappion roomalaisille Tapaessa, olivat traakialainen kansa, joka oli jo vuosia tehnyt ryöstöretkiä Tonavan yli etelään, Rooman Moesian provinsseihin. Kostaakseen roomalaisten kärsimän tappion, Domitianus kokosi suuren armeijan vuoden 88 sotaretkeä varten. Joukkoja irrotettiin muista valtakunnan provinsseista ja yhteensä sotaretkeen osallistui noin kuusi legioonaa. Domitianus joutui kuitenkin palaamaan Roomaan kesken kaiken, huhujen takia, jotka kertoivat vallankaappauksesta. Keisari jätti armeijan komennon Julianuksen käsiin, joka kohtasi daakialaiset lopulta Tapaessa. Roomalaisen historioitsija, Dio Cassiuksen mukaan Julianus käski ennen taistelua sotilaidensa maalata nimensä kilpiin, jotta heidät voitaisiin tunnistaa paremmin. Julianus onnistui kukistaa kuningas Decebaluksen johtamat daakialaiset, mutta roomalaisten tappiot olivat niin suuret ja talvi oli lähellä, joten Julianus ei pystynyt valloittamaan Daakian pääkaupunki Sarmizegethusaa ja varmistaa hyvät rauhanehdot Decebaluksen kanssa.


title: Tettius Julianus

text: Roomalaiset valmistelivat uutta sotaretkeä seuraavalla vuodelle, mutta uudet levottomuudet muualla pakottivat Domitianuksen solmimaan roomalaisten kannalta huonon rauhansopimuksen daakialaisten kanssa. Tilanne ei ratkennut, ennen kuin keisari Trajanus valloitti Daakian kokonaan vuonna 106. Julianuksen vaiheista tämän jälkeen ei tiedetä mitään.


title: Opettavaisia kertomuksia

text: Opettavaisia kertomuksia ("Novelas ejemplares") on Miguel de Cervantes Saavedran vuonna 1613 ilmestynyt novellikokoelma, jota pidetään hänen merkittävimpänä teoksenaan "Don Quijoten" jälkeen. Kokoelman tarinoissa käytetään lähes kaikkia kirjoittamishetkellä tunnettuja proosatyylejä. Parissa novellissa mukana on lisäksi jonkin verran lyriikkaa, ja viimeinen kertomus koostuu osittain teatterinomaisesta vuoropuhelusta. "Opettavaisten kertomusten" novelleilla on ollut suuri merkitys myös modernin romaanikirjallisuuden syntyyn. Teoksen täydellinen suomenkielinen käännös ilmestyi ensi kerran vuonna 2007. Se on suomentanut Arto Rintala ja julkaissut Faros-kustannus.


title: Opettavaisia kertomuksia

text: "Opettavaisten kertomusten" ilmestyessä nykyespanjassa romaania merkitsevä termi "novela" tarkoitti lähinnä keskipitkää proosakertomusta, joskin samaa termiä käytettiin myös uutislehtisistä ja tietyissä slangiyhteyksissä myös pötypuheesta. Teoksensa esipuheessa Cervantes toteaa itse olevansa ensimmäinen espanjaksi kirjoittava novellisti. Väite pitääkin paikkansa sikäli, että ennen Cervantesia novelli (lyhyenä ja anekdootinomaisena proosakertomuksena) kuului enimmältä osin Giovanni Boccaccion "Decameronea" seuranneen italialaisen kirjallisuuden pariin.


title: Opettavaisia kertomuksia

text: Aina 1300-luvun lopulta saakka novellikirjallisuus oli seuraillut Boccaccion ja "fabliau"-tyyppisten lyhyiden, kaskumaisten tarinoiden viitoittamaa linjaa. Cervantes yhdisti tähän perinteeseen tiukemmin aikalaistodellisuuden sidotun ajan ja paikan, ja syvensi hahmopsykologiaa huomattavasti.


title: Opettavaisia kertomuksia

text: Alkuperäisessä nimessä "Novelas ejemplares" yhdistyy kaksi hyvin vastakkaista proosaperinnettä: toisaalta eroottissävyisenä, moraalittomana ja "halpana" pidetty viihteellinen novellikertomusperinne ja toisaalta kirkollisissa yhteyksissä käytetty opettavainen "exempla"-kirjallisuus.


title: Opettavaisia kertomuksia

text: Cervantesin käsitys kirjallisuuden opettavaisuudesta ei kuitenkaan ole kokoelman tarinoiden perusteella yksioikoinen tai moralisoiva. Kertomuksissa tarkastellaan moraalisia kysymyksiä verrattain moderniin sävyyn; Cervantes ei suoranaisesti pyri osoittamaan tiettyjä toimintatapoja yleispätevästi "oikeiksi" tai "vääriksi" vaan hän tarkastelee henkilöitään annetuissa tilanteissa ja selvittelee syitä siihen, mikä heidät on kyseiseen tilanteeseen johtanut.


title: Opettavaisia kertomuksia

text: Kokoelman yleissävy on moraalisten opetusten kannalta ristiriitainen, joten voidaan olettaa, että uudentyyppistä novellimuotoa kehitellessään Cervantes itse asiassa suunnittelikin novellinsa "opettavaisiksi" nimenomaan kirjallisessa mielessä.


title: Opettavaisia kertomuksia

text: Lähes kaikissa novelleissa toistuvia teemoja ovat matkustaminen ja naamioituminen. Monet keskeiset henkilöt kätkeytyvät tarkoituksellisesti tai haluamattaan lukuisten identiteettien ja erilaisten muodonvaihdosten taakse. Alituinen liikkeellä olo ja uusiin paikkoihin ja vieraisiin kansoihin tutustuminen näyttelevät yhtä lailla tärkeää osaa henkilöhahmojen muotoutumisessa.


title: Opettavaisia kertomuksia

text: Cervantes toi novelleissaan ensimmäistä kertaa monet kulttuurisina toisina pidetyt ryhmät espanjalaiseen kirjallisuuteen. Opettavaisten kertomusten novellit liikkuvat mustalaisten, islamilaisten, pohjoisemman Euroopan protestanttien ja erilaisten alamaailman edustajien parissa. Ottaen huomioon Filip II:n ja tämän seuraajien aikana vallinneen tiukan kirkollisen ja maallisen sensuurin (mm. "Opettavaisia kertomuksia" oli tarkastamassa kolmen inkvisition alaisen kirkonmiehen ja yhden maallisen asiantuntijan ryhmä) Cervantes kaiken kaikkiaan käsittelee näitä perinteisesti vihattuja tai ylenkatsottuja ihmisryhmiä rohkeasti ja humaanisti.


title: Opettavaisia kertomuksia

text: "Opettavaisiin kertomuksiin" sisältyy kaikkiaan 12 tarinaa. Tarinat luokitellaan usein väljähkösti "realistisempiin" ja "italialaistyyppisiin" ts. idealisoivampiin kertomuksiin.


title: Opettavaisia kertomuksia

text: Kokoelman novelleista "Rinconete ja Cortadillo" sekä "Mustankipeä extremaduralainen" tunnetaan myös varhaisempina versioina. Molemmat löytyvät noin vuoteen 1605 ajoittuvasta Sevillan piispan yksityiskokoelmiin tehdystä nimettömästä käsikirjoituksesta. Käsikirjoitukseen sisältyy myös novelli "La tía fingida", jonka tekijästä ei ole varmaa tietoa, vaikkakin se joidenkin tutkijoiden mielestä saattaa myös olla Cervantesin tuotantoa.


title: Opettavaisia kertomuksia

text: Mustalaistyttö. Kiertelevän mustalaisjoukon maailmaan sijoittuva kokoelman pitkä avaustarina kertoo älykkään ja viehättävän mustalaistyttö Preciosan ja häneen tulisesti rakastuneen aatelispojan Juan de Cárcamon tarinan. Juan hylkää rikkaan kotinsa ja naamioituu mustalaispoika Andrés Caballeroksi todistaakseen Preciosalle kykenevänsä romanttisen hullaantumisen lisäksi myös ystävyyden ja toverillisuuden pohjalta nousevaan rakkauteen. Preciosan oma elämäntarina pohjautuu vanhalle kansansatuaiheelle, ja osa tarinan huumorista syntyykin, kun Cervantes puhuttelee lukijoitaan ja kiinnittää näiden huomion kertomuksensa kliseisimpiin kohtiin.


title: Opettavaisia kertomuksia

text: Antelias rakastaja on rakennettu 1500- ja 1600-luvuilla muodissa olleen myöhäiskreikkalaisen seikkailu- ja rakkaustarinan mallin mukaan. Turkkilaisten merirosvojen vangiksi joutunut Ricardo seikkailee Välimerellä yhdessä uskonluopioystävänsä Mahamutin kanssa pelastaakseen toisen kaapparijoukon nappaaman kylmäkiskoisen rakastettunsa Leonisan. Toisin kuin edellisen tarinan suhteen, "Anteliaan rakastajan" rakkauskäsitystä voidaan tulkita myös ironian kannalta, mihin jo tarinan nimikin osaltaan viittaa. "Englantilaisen espanjattaren" tavoin tarina asettaa katoliset ja "vääräuskoiset" rinnakkain, ja osoittaa lukijalle näiden samankaltaisuuden monessa suhteessa.


title: Opettavaisia kertomuksia

text: Rinconete ja Cortadillo. Vauhdikas ja humoristinen veijaritarina kuvaa parin päivän tapahtumia kahden teini-ikäisen rikollisen, Rinconeten ja Cortadillon, elämässä 1580-luvun Sevillan alamaailman parissa. Tarinan railakas huumori on tehnyt siitä yhden Cervantesin suosituimmista kertomuksista kautta aikojen.


title: Opettavaisia kertomuksia

text: Englantilainen espanjatar sijoittuu kuningatar Elisabet I:n ajan Englantiin, jota Cervantesin Espanjassa pidettiin yleisesti maan pahimpana eurooppalaisena vihollisvaltiona; Cervantesin novellissa "vääräuskoinen" kuningatar esitetään kuitenkin myönteisessä, miltei ihailevassa valossa. Englantiin kaapatun espanjalaistytön Isabelan ja tämän omistajaperheen pojan Ricaredon tarina käsittelee uusplatonistisessa hengessä eroottisen rakkauden kasvua henkiseksi rakkaudeksi.


title: Opettavaisia kertomuksia

text: Lisensiaatti Lasinen. Hieman "Don Quijoten" tarinaa muistuttavaa tragikoomista novellia pidetään yhtenä Cervantesin erikoisimmista lyhyistä kertomuksista. Keskiaikaisen narritarinan kehyksiin sovitettu kertomus kuvailee köyhistä oloista saapuneen, salaperäisen lisensiaatti Tomás Rodajan retkiä sotilasjoukon riveissä ja myöhempää suurta menestystä yliopistomaailmassa, kunnes hänen mielenterveytensä romahtaa taidottoman puoskarin noitakeitosten nauttimista seuranneen pitkän sairauden tuloksena. Mielipuoli Tomás muuttuu "lisensiaatti Lasiseksi", joka vaeltelee kaapuun pukeutuneena kerjäläisenä ihmisten joukossa ja kritisoi kaikkea näkemäänsä milloin karkeasti, milloin nokkelasti.


title: Opettavaisia kertomuksia

text: Veren voima. "Opettavaisten kertomusten" lyhyin novelli on osoittautunut jälkimaailman silmissä kaikkein kiistellyimmäksi; omana aikanaan tarina sai kuitenkin paljon kehuja osakseen. Veren voima kertoo raiskatun Leocadian kärsimyksistä ja tavasta, jolla hän lopulta saa huoltajan aviottomalle lapselleen. Viime kädessä, Leocadian ystävien suunnittelemista juonista huolimatta, perikatoon tuomitun Leocadian tilanteen ratkaisee pikemminkin jumalalliseksi armoksi tulkittava deus ex machina.


title: Opettavaisia kertomuksia

text: Mustasukkainen extremaduralainen. Cervantesin yllättävä versio Boccaccio-tyyppisestä, jo keskiajalla suositusta "vanha mies, nuori vaimo ja komea rakastaja" -teemasta. Cervantes kääntää petollisen vaimon ja viattoman aviomiehen stereotypiat nurinniskoin. Novellissa näkyy vahvasti Cervantesin pyrkimys lisätä vanhoihin tarina-aiheisiin realistista todentuntua käsittelemällä läheisesti henkilöiden taustoja ja tutkimalla niiden pohjalta henkilöidensä psykologiaa.


title: Opettavaisia kertomuksia

text: Ylhäinen kyökkipiika pohjautuu samantapaiselle vauvana kadonneesta rikkaasta tytöstä kertovalle kansansatuaiheelle kuin "Mustalaistyttö". Veijari- ja rakkaustarinan konventioita yhdistelevässä novellissa päähenkilöiksi nousevat pikemminkin kotoaan karkaavat ja ryysyläisiksi naamioituvat nuorukaiset Carriazo ja Avendaño kuin itse "ylhäinen kyökkipiika" Costanza. "Mustalaistytön" tavoin myös "Ylhäisessä kyökkipiiassa" on tarinan ohella mukana paljon herkistä rakkausballadeista järeään alapäähuumoriin ulottuvaa laululyriikkaa.


title: Opettavaisia kertomuksia

text: Kaksi neitokaista. 1500- ja 1600-luvulla suosittuun näyttämöaiheeseen pohjautuva tarina kertoo kahdesta petetystä tytöstä, Leocadiasta ja Teodosiasta. Neidot pakenevat kotoaan miehiksi naamioituneina ja lähtevät tahoillaan metsästämään nuorukaista, joka on houkutellut molemmat salassa esiaviolliseen suhteeseen.


title: Opettavaisia kertomuksia

text: Neiti Cornelia pohjautuu "viitta ja miekka"-genrenä ("la capa y la espalda") tunnettuihin, erehdyksiin ja vääriin henkilöllisyyksiin pohjautuviin teatterifarsseihin. Bolognassa opiskelevat nuoret espanjalaiset aatelismiehet don Juan ja don Antonio sotkeutuvat puolittain vahingossa, puolittain uteliaisuuttaan paikallisten mahtisukujen monimutkaisiin naimakauppoihin.


title: Opettavaisia kertomuksia

text: Petollinen naimakauppa/Koirien keskustelu. Kokoelman päättävä pitkä kaksoisnovelli on metafiktiivisen luonteensa ansoista Cervantesin omaperäisimpiä ja kiehtovimpia tarinoita. Kehystarinassa kupan runtelema juoppo sotilas, vänrikki Campuzaño juttelee vanhan ystävänsä, lisensiaatti Peraltan kanssa pieleen menneestä naimakauppahuijauksestaan. Kehyskertomukseen on upotettu kuumehoureisen vänrikin sairaalassa muistiin merkitsemä kahden vahtikoiran, Scipion ja Berganzan öinen keskustelu, jossa Berganza kertoo toverilleen elämäntarinansa (joka puolestaan osittain sulautuu "Opettavaisten kertomusten" aikaisempiin tarinoihin).


title: Instrumentarium

text: Instrumentarium on nykyisin Instru optiikka Oy:n omistama optisen alan erikoisliikeketju. Aiemmin Instrumentarium Oyj oli vuosina 1900–2004 toiminut terveydenhoitoalan laitteita valmistava suomalainen suuryritys.


title: Instrumentarium

text: Nykyisen Instrumentarium-ketjun omistaja Instru optiikka Oy on osa maailmanlaajuista GrandVision -konsernia, joka omistaa Suomessa myös Keops- ja Nissen-ketjut. GrandVisionin emoyhtiö on Bermudalle rekisteröity HAL Trust. Instrumentariumin tuotevalikoimaan kuuluvat muun muassa silmälasit, piilolinssit ja aurinkolasit sekä terveydenhoidon tuotteet.


title: Instrumentarium

text: Marraskuussa 2002 Instrumentarium Oyj myi optiikkaliiketoimintansa hollantilaiselle Pearle-yhtiölle. Keväällä 2003 General Electric osti Instrumentariumin ja muutti sen osaksi General Electric Medical Systemsiä, jolloin Instrumentarium Oyj lakkasi olemasta vuoden 2004 lopussa ja Instrumentariumin nimi vapautui Pearlen käyttöön. Vuonna 2010 Pearle Europe sulautui GrandVision-yhtiöön, josta tuli näin maailman toiseksi suurin optisen alan vähittäiskauppayritys.


title: Instrumentarium

text: Instru Optiikka Oy:n toimitusjohtaja on Catarina Fagerholm.


title: Instrumentarium

text: Alkuperäisen Instrumentariumin perustivat Suomalaisen Lääkäriseura Duodecimin jäsenet vuonna 1900 tuodakseen maahan terveydenhuoltoalan välineitä. Yksi heistä oli Matti Äyräpää. Ensimmäinen myymälä perustettiin Helsinkiin vuonna 1901, ja silmälasikauppa aloitettiin vuonna 1903. Instrumentariumin pitkäaikainen toimitusjohtaja vuodesta 1903 aina vuoteen 1937 asti oli lääkäri Walter Sipilä.


title: Instrumentarium

text: Sotien aikana Instrumentarium oli tärkeässä osassa puolustusvoimien lääkintähuollossa sairaanhoitotarvikkeiden toimittajana. Talvisodan aikana Instrumentariumin pääkonttori siirrettiin Helsingistä Seinäjoelle ja jatkosodan aikana Nakkilaan.


title: Instrumentarium

text: 1940-luvun lopulta alkaen Instrumentarium kasvatti myymäläverkkoaan Suomen suurimpiin kaupunkeihin. Vuoden 1961 laki optikkopalveluista siirsi silmälasikaupan kello- ja kultasepiltä optisen alan erikoisliikkeille, kuten Instrumentariumille. Liiketoiminta menestyi, ja työvoimaa kouluttaakseen Instru perusti 1964 Helsingin Vallilaan oman optisen alan ammattioppilaitoksen.


title: Instrumentarium

text: Vuonna 1971 Instrumentarium listautui Helsingin pörssiin, jossa se pysyi General Electricille myyntiin eli vuoteen 2004 saakka. Yhtiön pääjohtajaksi nimitettiin vuonna 1955 konttoripäälliköksi tullut ja siitä eri johtotehtäviin edennyt Aulis Hauhia.


title: Instrumentarium

text: Instrumentarium teki koko historiansa ajan runsaasti yrityskauppoja laajentuen yhä uusille aloille. Vuonna 1938, sairaalakalustevalmistaja Merivaaran perustajan Juho Merivaaran kuoltua Instrumentarium hankki aluksi Merivaaran osake-enemmistön ja kymmenen vuotta myöhemmin koko yhtiön. Vuodesta 1959 Instrumentarium omisti suurkeittiölaitteita valmistavan Metoksen, joka vuonna 1994 fuusioitui Hackman Metos Oy Ab:ksi. Instrumentarium omisti myös kosmetiikka-alan Bergenheim Yhtiöt Oy:n, kunnes se 1990-luvun lopulla myytiin tehtaineen Bernerille. Vuonna 1984 Instrumentarium osti Vaaka Nyholmin, joka toi 1990-luvulla markkinoille teollisuusvaakojen ja kaupan vaakojen lisäksi myös vauva- ja henkilövaa’at. Vuonna 1996 Instrumentarium myi vaakatuotantonsa, josta muodostettiin yritys SoloTop Oy.


title: Instrumentarium

text: Kansainvälisesti tunnetuimpia Instrumentariumin tuotteita olivat terveydenhuoltoalan laitteet. Yhtiön omistama Datex-Ohmeda oli tunnettu anestesialaitteiden ja tehohoidon potilasvalvontalaitteiden valmistajana. Datex syntyi Instrumentariumin vuonna 1969 perustamasta elektroniikkayksiköstä. Vuonna 1993 Datex osti ruotsalaisen anestesia-alan laitevalmistajan Engströmin, ja muodostui Datex-Engström. Pian se osti potilasvalvontajärjestelmiin erikoistuneen American Ohmeda Groupin, ja syntyi Instrumentariumin suurimmaksi liiketoimintayksiköksi noussut Datex-Ohmeda.


title: Instrumentarium

text: Instrumentariumin tytäryhtiöt Lääkintäsähkö Oy ja vuonna 1977 ostettu Palomex Oy toivat mainetta röntgen- ja magneettikuvaustekniikassa yhteisnimellä Instrumentarium Imaging, jonka päätuote oli Yrjö Paateron kehittämä ortopantomografi eli hampaiden panoraamaröntgenkuvauslaite. Myöhemmin Imaging-ryhmä muodosti General Electricin omistaman Pickerin kanssa yhteisyrityksen Picker Nordstar. Vuonna 2001 Instrumentarium Oyj osti hammasröntgenlaitevalmistaja Soredexin, jonka oli perustanut Instrun Palomexiltä yrittäjäksi lähtenyt Timo Nieminen. Vuonna 2002 ostettiin terveydenhoitoalan laitteita valmistava Spacelabs Medical Yhdysvalloista. Instrumentarium omisti 1979–1994 myös hammaslääkäritarvikkeita ja -laitteita välittävän Oy Dentaldepot Ab:n.


title: Instrumentarium

text: Vuoden 1996 vuosikertomuksessa Instrumentariumin tytäryhtiöinä mainitaan myös tarvikemyyjä Instrumed, rinnakkaislääkeyritys Medinovum, laitevientiyritykset Soxil ja Medko Medical, hammaslääkärin käsi-instrumentteja valmistava LM Dental, tietotekninen Instru Data Oy ja matkapuhelimia myyvä Oy Tekno-Rema Ab. Vuonna 1998 strategiaa muutettiin ja kaikki terveydenhoitoalan ulkopuoliset liiketoiminnat ja tytäryhtiöt myytiin.


title: Instrumentarium

text: Optikkoliiketoimintansa Instrumentarium myi vuonna 2002 hollantilaiselle Pearlelle..


title: Instrumentarium

text: Amerikkalainen jättiyhtiö General Electric osti Instrumentariumin vuonna 2003, ja Instrumentarium Oyj lakkautettiin vuoden 2004 lopussa. Sen toimintaa jatkavat potilasvalvontalaitteiden osalta GE Healthcare Finland Oy sekä hammaskuvauslaitteiden osalta Palodex, jonka vuodesta 2009 on omistanut yhdysvaltalainen Danaher. Merivaara-divisioonan sairaalakalustevalmistuksen osti GE-kaupan yhteydessä sen toimiva johto, joka perusti siitä uuden yhtiön, Merivaara Oy:n.


title: Petteri Pulkkinen

text: Petteri Markus Pulkkinen (s. 10. toukokuuta 1973 Ylöjärvi) on entinen suomalainen pikajuoksija ja 400 metrin aitajuoksija. Hän edusti Ylöjärven Urheilijoita, ja häntä valmensi Pentti Pulkkinen.


title: Petteri Pulkkinen

text: Pulkkinen selviytyi 19-vuotiaiden EM-kilpailuissa Thessalonikissa 1991 toisiin alkueriin 400 metrin aitajuoksussa. Hän kuului lisäksi Suomen joukkueeseen, joka sijoittui kuudenneksi 4 × 100 metrin viestissä ajalla 41,23 s. Saman ikäluokan MM-kilpailuissa Soulissa 1992 hän karsiutui 400 metrin aitajuoksun alkuerissä. Aikuisten arvokilpailuihin hän osallistui pitkällä aitamatkalla Helsingin 1994 EM-, Göteborgin 1995 MM- ja Budapestin 1998 EM-kilpailuissa karsiutuen joka kerta alkuerissä.


title: Petteri Pulkkinen

text: Pulkkinen edusti Suomea aikuisten maaotteluissa ja Euroopan cupin kilpailuissa vuosina 1994−1998. Hän sijoittui Turussa 1995 toiseksi Euroopan cupin I-divisioonan 400 metrin aitajuoksussa 22-vuotiaiden Suomen ennätysajalla 49,85 s. Samoissa kilpailuissa hän kuului Suomen voitokkaaseen 4 × 400 metrin viestijoukkueeseen. Elokuussa 1998 hän voitti Helsingissä 400 metrin aitojen maaottelujuoksun. Hän voitti samassa lajissa lisäksi 22-vuotiaiden Euroopan cupin kilpailun Lillehammerissa 1994.


title: Petteri Pulkkinen

text: Pulkkinen voitti 400 metrin aitojen Suomen mestaruuden Lapualla 1995 ajalla 50,99 s ja Oulussa 1998 tuloksella 51,39. SM-hopeaa hän sai Tampereella 1996 ja SM-pronssia Tuusulassa 1994. Lisäksi hän sai SM-hopeaa 400 metrin juoksussa Lappeenrannassa 1997. Sisäratojen SM-kilpailuissa hän voitti kultaa 300 metrin aitajuoksussa 1992, 1995 ja 1996.


Naisten maantiejuoksun maailmanmestaruuskilpailut järjestettiin vuosina 1983–1991. Vuosina 1983 ja 1984 matkana oli 10 kilometriä ja vuodesta 1985 lähtien 15 kilometriä. Kilpailut järjesti kansainvälinen yleisurheiluliitto IAAF.


title: Naisten maantiejuoksun maailmanmestaruuskilpailut

text: Vuodesta 1992 lähtien on järjestetty miehille ja naisille puolimaratonin maailmanmestaruuskilpailut. Vuosina 2006–2007 kilpailut järjestettiin nimellä maantiejuoksun maailmanmestaruuskilpailut.


text: Vuonna 1984 joukkueiden lopputuloksiin laskettiin kolmen parhaan juoksijan aika, muina vuosina sijalukupisteet.


title: Puertoriconkerttuli

text: Puertoriconkerttuli ("Setophaga angelae") on Puerto Ricolla endeemisenä elävä harvinainen kerttulilaji. Se löydettiin vasta vuonna 1971. Lajinimi on annettu lajin toisen löytäjän, Angela K. Keplerin kunniaksi.


title: Puertoriconkerttuli

text: Laji on noin 12 sentin kokoinen ja valkomustan kirjava. Se syö pieniä hyönteisiä lehtien pinnalta.


title: Puertoriconkerttuli

text: Puertoriconkerttuleita elää Puerto Ricon sisämaassa ainakin kahdella alueella. Sitä arvioidaan olevan jäljellä noin 1 800 yksilöä.


title: STS-51-F

text:
STS-51-F (myös Spacelab 2) oli avaruussukkula Challengerin kahdeksas lento ja NASAn avaruussukkulaohjelman yhdeksästoista sukkulalento. Lento alkoi 29. heinäkuuta 1985 ja loppui 6. elokuuta.
Lennon ensisijainen hyötykuorma oli Spacelab 2.


title: STS-51-F

text: Laukaisun aikana sukkulan päämoottorien antureissa tapahtuneiden vikaantumisten vuoksi lennolla suoritettiin "Abort to Orbit" (ATO -hätätoimenpide. Lento kuitenkin onnistui mutta aiottua matalammalla kiertoradalla. Lento jäi ainoaksi sukkulalennoksi, jolla käytettiin mitään sukkulan hätätoimenpiteistä.


title: Johann Altfuldisch

text: Johann Altfuldisch (11. marraskuuta 1911 Brückenau, Saksa – 28. toukokuuta 1947 Landsberg am Lech, Baijeri, Saksa) oli saksalainen kansallissosialisti, SS-mies ja sotarikollinen toisen maailmansodan aikana natsi-Saksassa. Arvoltaan hän oli SS-Obersturmführer.


title: Johann Altfuldisch

text: Altfuldisch kuului Mauthausenin keskitysleirin johtoon, ja hän toimi leirin keskiosan varapäällikkönä. Hän oli kansallissosialistisen puolueen varhainen kannattaja ja liittyi SS:ään. Vuodesta 1936 hän työskenteli Sachsenhausenin keskitysleirissä. 1938 hän liittyi Waffen-SS:ään. Hän palveli 1938–1945 Mauthausenin keskitysleirin toiseksi korkeimpana upseerina. Sodan jälkeen hän joutui yhdysvaltalaisten sotavankeuteen. Hänet tuomittiin kuolemaan sotarikoksista Dachaun oikeudenkäynnissä, sillä todistajien mukaan hän ei vain ollut antanut tappokäskyjä vaan surmasi itse henkilökohtaisesti leirivankeja. Hänet hirtettiin Landsbergin vankilassa vuonna 1947.


title: Saksan 6. panssaridivisioona

text: Saksan 6. panssaridivisioona () oli Saksan maavoimien panssariyhtymä, joka osallistui toiseen maailmansotaan. Sen edeltäjä mekanisoitu 1. kevyt prikaati perustettiin lokakuussa 1937 kopioitaessa Ranskan kevyen mekanisoidun divisioonan kokoonpano. Uusi yksikkötyyppi oli suunniteltu armeijatason tiedustelu- ja varmistustehtäviin, jotka aiemmin olivat olleet ratsuväen vastuulla. Vuonna 1938 prikaati laajennettiin 1. kevyeksi divisioonaksi, joka osallistui sotatoimiin Puolassa. Divisioonasta muodostettiin lokakuussa 1939 sotatoimien päätyttyä 6. panssaridivisioona, koska kevyttä divisioonaa ei pidetty tehtäviinsä sopivana organisaationa.


title: Saksan 6. panssaridivisioona

text: Divisioona osallistui vuonna 1940 länsirintaman sotatoimiin Ranskassa, mistä se siirrettiin vuoden lopulla itään. Se hyökkäsi kesäkuussa 1941 Neuvostoliittoon osana Pohjoista armeijaryhmää ja divisioona taisteli Leningradin porteille ennen siirtoaan Keskustan armeijaryhmään. Se osallistui Moskovan ja Rževin-Vjazman taisteluihin. Toukokuussa 1942 divisioona vedettiin lepoon ja täydennettäväksi Ranskaan, mistä se palasi itärintamalle Etelän armeijaryhmään. Divisioona osallistui Stalingradin piiritysrenkaan murtamisyritykseen ja sen jälkeen operaatio zitadelleen. Sotaonnen käännyttyä divisioona osallistui vetäytymistaisteluihin Ukrainassa, Unkarissa ja Itävallassa ennen antautumistaan toukokuussa 1945.


title: Saksan 6. panssaridivisioona

text: 1. kevyt prikaati () perustettiin Wuppertalissa 12. lokakuuta 1937 ensimmäisenä komentajanaan Erich Hoepner. Yksikön tehtäviin kuuluivat tiedustelu vihollislinjojen takana, vihollisen tiedusteluosastojen ja etujoukkojen tuhoaminen armeijan alaisuudessa, etulinjan ja sivustojen turvaaminen, ryhmittymisen turvaaminen, rintaman aukkojen sulkeminen, toimiminen liikkuvana reservinä ja vihollisen takaa-ajo. Prikaati oli Saksan maavoimien versio Ranskan asevoimien mekanisoidusta kevyestä divisioonasta (). Prikaatin rungon muodostivat esikunta ja nelipataljoonainen kiväärirykmentti 4, jonka esikunta oli Iserlohnissa ja pataljoonat Kölnissä, Wuppertalissa ja Iserlohnissa. Lisäksi prikaatiin kuuluivat tiedustelurykmentti 6 Münsterissä ja siihen kuuluneet tiedustelupataljoona 6 Krefeldissä ja tiedustelupataljoona 8 Münsterissä, Wuppertaliin sijoitettu kaksipataljoonainen motorisoitu tykistörykmentti 76, panssaripataljoona 65 Iserlohnissa, panssarintorjuntapataljoona 41, motorisoitu pioneeripataljoona 57 Höxterissä, viestipataljoona 82 Wuppertalissa ja prikaatinviestikeskus esikunnan yhteydessä. Sotaharjoituksissa huomattiin kuitenkin ongelmia, sillä prikaati oli suurikokoinen sen komentorakenteeseen nähden.


title: Saksan 6. panssaridivisioona

text: Maavoimien esikunta antoi 22. maaliskuuta 1938 määräykseen muuttaa prikaatin divisioonaksi Prikaatista muodostettiin 10. marraskuuta 1938 1. kevyt divisioona (), jonka henkilöstö muodostui Westfalenin ja Reininmaan alueiden miehistä. Siihen kuuluivat aluksi nelipataljoonainen 4. mekanisoitu ratsuväkirykmentti, jonka pataljoonat oli sijoitettu Iserlohniin ja Wuppertaliin, ja Paderbornissa oli 11. panssarirykmentti. Divisioonaan kuulunut 6. tiedustelupataljoona oli Krefeldissä ja 76. motorisoidun kenttätykistörykmentin kasarmit olivat Wuppertalissa ja Sennen harjoitusalueella, 41. panssarintorjuntapataljoona oli Iserlohnissa ja 57. pioneeripataljoona Mülheimissa.


title: Saksan 6. panssaridivisioona

text: Pian perustamisen jälkeen Erich Hoepner siirtyi XVI armeijakunnan komentajaksi, ja hänen tilalleen tuli kenraaliluutnantti Friedrich-Wilhelm von Loeper. Divisioona osallistui lokakuussa 1938 Sudeettialueen ja huhtikuussa 1939 Tšekkoslovakian miehitykseen, mitä varten sille luovutettiin täydennyksenä 65. panssaripataljoona. Mekanisoidun ratsuväkirykmentin IV pataljoonasta muodostettiin 1. huhtikuuta 1939 6. moottoripyöräpataljoona. Pian Škodan tehtaiden haltuunoton jälkeen divisioonan panssariyksiköt vastaanottivat noin 130 tšekkiläisvalmisteista panssarivaunua.


title: Saksan 6. panssaridivisioona

text: Divisioona osallistui Puolan offensiiviin syyskuussa 1939, jolloin divisioona osallistui taistelutoimiin Puolan eteläosissa. Sotatoimien päätyttyä toteutetussa uudelleen järjestelyssä divisioonasta muodostettiin 18. lokakuuta 6. panssaridivisioona. Sen viimeiseksi komentajaksi ennen muutosta tuli kenraali Werner Kempf.


title: Saksan 6. panssaridivisioona

text: Divisioonan nimenmuutos vahvistettiin 18. lokakuuta, jolloin siihen kuuluivat vastaperustettu 4. ja 114. kiväärirykmentin sekä 6. moottoripyöräpataljoonan muodostama 6. kivääriprikaati, 11. panssarirykmentti, 65. panssaripataljoona, 76 kenttätykistörykmentti sekä divisioonajoukkoja. Vaikka divisioona oli vahvuudeltaan pienempi kuin aiemmin perustetut divisioonat ja se oli varustettu tšekkiläisvalmisteisilla 35 (t) -vaunuilla, divisioona täytti hyvin tehtävänsä länsirintamalla.


title: Saksan 6. panssaridivisioona

text: Divisioona osallistui Ranskan valtaamiseen kesällä 1940. Se taisteli tiensä läpi Belgian, vyöryi yli Maasin ja osallistui kilpajuoksuun Englannin kanaalille. Divisioona eteni yhdeksässä päivässä 350 kilometriä ja hajotti sekä vangitsi brittiläisen 145. jalkaväkiprikaatin Kasselissa. Divisioona osallistui Flanderin valtaukseen sekä sen jälkeiseen etenemiseen kohti etelää Aisnelta aina Sveitsin rajalle. Taisteluiden päätyttyä yhtymä palasi Saksaan, jossa se luovutti henkilöstöä perustettavaan 16. pansaridivisioonaan. Saman aikaisesti se vastaanotti 60. jalkaväkidivisioonan 243. kiväärirykmentin, jolla täydennettiin 114. kiväärirykmenttiä ja divisioonan kenttätykistörykmenttiin perustettiin kolmas patteristo. Täydennyksen jälkeen divisioonalla oli 239 panssarivaunua, joista ainoastaan 12 oli PzKw III -vaunuja.


title: Saksan 6. panssaridivisioona

text: Syyskuussa 1940 divisioona lähetettiin Itä-Preussiin ja lopulta Puolaan. Divisioona ylitti operaatio Barbarossan alkaessa pohjoisen armeijaryhmän 4. panssariryhmän mukana Neuvostoliiton rajan 22. kesäkuuta 1941. Se mursi Stalin-linjan ja ylitti Väinäjoen. Divisioona taisteli Ostrovissa, jonka jälkeen se edettyään kolmessa viikossa 800 kilometriä ylitti Laukaanjoen. Maavoimien esikunta keskeytti divisioonan etenemisen, jotta huolto ja jalkaväki saavuttaisi kärjen. Divisioona sai luvan jatkaa etenemistään kohti Leningradia vasta elokuussa, jolloin Neuvostoliitto oli saanut joukkonsa järjestettyä puolustukseen.


title: Saksan 6. panssaridivisioona

text: Divisioona valtasi 9. syyskuuta Leningradin lounaispuolella Tuutarin mäet, ja se ilmoitti meren ja kaupungin olevan näköpiirissä. Divisioona siirrettiin lokakuussa keskustan armeijaryhmään, jonka mukana se osallistui yritykseen vallata Moskova. Divisioona osallistui Vjazman, Tverin, Klinin ja Moskovan taisteluihin. Kovassa pakkasessa divisioonan vaunuissa käytetyt pneumaattiset jouset, jarrut ja ohjausjärjestelmät rikkoutuivat.


title: Saksan 6. panssaridivisioona

text: Neuvostoliiton talvihyökkäys alkoi 6. joulukuuta ja kovissa taisteluissa divisioona menetti kaikki vaununsa neljässä päivässä. Vuoden 1941 loppuun mennessä divisioona oli menettänyt käytännössä kaikki moottoriajoneuvonsa joko tuhoutuneina tai hylättyinä, joten panssarirykmentistä muodostettiin jalkaväkipataljoona. Divisioona pysyi etulinjassa ja turvasi tärkeän Ržev-Vjazma tien, joka oli 9. armeijan huoltotie. Tammikuun lopulla 1942 divisioonan taisteluvahvuus oli laskenut alle tuhanteen mieheen ja kolmeen tykkiin. Divisioona aloitti harhailijoilla ja lakkautetuista huoltoyksiköistä saaduilla miehillä täydennettynä hyökkäyksen, jonka aikana työnsi neuvostojoukot 20 kilometriä taaksepäin tiestä ja valtasi yli 80 kylää.


title: Saksan 6. panssaridivisioona

text: Neuvostoliiton joukkojen toiminta rauhoittui rintamalla maaliskuussa 1942 ja huhtikuussa divisioona siirrettiin Luoteis-Ranskaan. Sen kovia kokeneet miehet saivat loman ja divisioonaa täydennettiin tuhansilla miehillä, joten se käytännössä muodostettiin uudelleen. 11. panssarirykmentti supistettiin kaksipataljoonaiseksi, mutta sen kalustoksi vastaanotettiin 160 kappaletta PzKw III -vaunuja, joissa oli pitkä 50 millimetrin tykki. Saman aikaisesti 65. panssaripataljoona lakkautettiin ja miehistö siirtyi panssarirykmentin pataljooniin. Lisäksi 6. kivääriprikaatin esikunta hajotettiin. Divisioonaan siirrettiin 22. panssaridivisioonan jäänteet.


title: Saksan 6. panssaridivisioona

text: Divisioonaan kuului uudelleenjärjestelyjen päätyttyä kaksipataljoonaiset 4. ja 114. panssarikrenatöörirykmentit, kaksipataljoonainen 11. panssarirykmentti ja kolme patteriston 76. panssaritykistörykmentti. Lisäksi siihen liitettiin 298. armeijan ilmatorjuntapatteristo ja 41. panssarintorjuntapatteristo. 6. moottoripyöräpataljoona liitettiin 57. tiedustelupataljoonaan, josta muodostettiin tiedusteluajoneuvoin ja panssaroiduin puolitelavaunuin varustettu 6. panssaritiedustelupataljoona. 76. panssaritykistörykmentin kaksi pataljoona oli varustettu kumpikin kahdellatoista 105 millimetrin haupitsilla ja kolmas patteristo kahdellatoista 150 millimetrin haupitsilla. Kaikki tykit olivat kuorma-autovetoisia, koska rykmentille ei ollut mahdollisuutta luovuttaa telatykkejä ennen seuraavaa kevättä.


title: Saksan 6. panssaridivisioona

text: Liittoutuneiden noustessa maihin Pohjois-Afrikassa divisioona siirrettiin Etelä-Ranskaan. Saman aikaisesti itärintaman eteläosien puolustus romahti ja 6. armeija joutui saarroksiin Stalingradissa.


title: Saksan 6. panssaridivisioona

text: Divisioonan joukkojen pettymykseksi Etelä-Ranskaan matkanneiden junien määränpääksi vaihdettiin itärintama, jossa divisioona sijoitettiin Stalingradin piiritysrenkaan murtamiseksi suunnitellun hyökkäyksen kärkeen. Kotelnikovon taistelussa divisioona tuhosi panssari- ja ratsuväkiyksiköistä kootun prikaatin, jossa oli mukana myös kamelein varustettu rykmentti. 11. panssariprikaati loi sillanpään Myžkovan taakse huolimatta neuvostojoukkojen sitkeästä vastarinnasta. Hyökkäys kohti Stalingradia kuitenkin pysähtyi 40 kilometriä kaupungin eteläpuolella Bolvassiljevkassa. Divisioonaa uhkasi saarrostus ja se joutui vetäytymään 23. joulukuuta. Se menetti hyökkäyksessä yli puolet panssarivaunuistaan.


title: Saksan 6. panssaridivisioona

text: Volgalta vetäydyttyään divisioona osallistui vetäytymiseen Donilta, taisteli Donetskissa ja Harkovan vastahyökkäyksessä, jossa se muodosti saartavan siiven II SS-panssariarmeijakunnan muodostaessa toisen siiven. Harkova saatiin saarrettua 14. maaliskuuta 1943. Kuukautta myöhemmin 11. panssarirykmentin I pataljoona lähetettiin Saksaan uudelleen varustettavaksi PzKw V Panther -vaunuilla, jolloin rykmenttiin jäi vain vajaa pääosin PzKw IV -vaunuin varustettu pataljoona. Saksaan lähetetty pataljoona palasi rykmenttiin vasta reilun puolentoista vuoden päästä.


title: Saksan 6. panssaridivisioona

text: Divisioona määrättiin operaatio zitadelleen ja se oli siten mukana Kurskin taisteluissa, Belgorodissa ja neljännessä Harkovan taistelussa, jossa divisioona puolusti kaupunkia kymmenen päivää huolimatta neuvostojoukkojen suuresta ylivoimasta. Kaupungista vetäytyessään 23. elokuuta divisioona ilmoitti tuhonneensa 1500. neuvostopanssarivaununsa. Kykenemättä pysäyttämään neuvostojoukkojen etenemistä Dneprillä divisioona vetäytyi Etelän armeijaryhmän mukana länteen. Erich von Manstein lähetti vetäytymisen aikana divisioonan tueksi 503. raskaan panssaripataljoonan, jolla oli 34 Tiikeri-panssarivaunua, sekä 23. panssarirykmentin II pataljoonan, jolla oli 47 Panther-panssarivaunua. Vahvistuksena saaduista pataljoonista ja 11. panssarirykmentin II pataljoonista muodostettiin 11. panssarirykmentin komentajan eversti Franz Bäken johtama Raskas panssarirykmentti Bäke.


title: Saksan 6. panssaridivisioona

text: Divisioona aloitti helmikuussa 1944 vastahyökkäyksen, jossa tuhosi 268 neuvostopanssaria ja 156 tykkiä. Muutamaa päivää myöhemmin Bäke johti Tšerkasyn pelastusyritystä, jolloin saatiin saarrostuksesta vapaaksi puolet sinne jääneistä. Divisioona jatkoi tämän jälkeen taistellen vetäytymistään halki Ukrainan. Kuukautta myöhemmin divisioonan taistellessa Ternopilissa joutui puna-armeijan etelämpänä tekemän läpimurron seurauksena koko 1. panssariarmeija, johon kuului 6. panssaridivisioonan lisäksi 17 divisioonaa, saarroksiin Kamjanets-Podilskyin alueella. Baaken käskettiin kärkeen yritettäessä ulosmurtautumista. Hyökkäys onnistui ja se kohtasi saksalaisten etulinjan 7. huhtikuuta 1944 lähellä Butšatšia. Tappioista ja joukkojen uupumuksesta huolimatta divisioona pysyi etulinjassa pyrittäessä vakauttamaan puolustus Galitsiassa.


title: Saksan 6. panssaridivisioona

text: Taisteluiden rauhoittuessa divisioona vedettiin toukokuussa Ternopiliin ja edelleen Saksaan, jossa se uudelleenorganisoitiin tyypin 44 panssaridivisioonaksi määrävahvuuden laskiessa 2000 miestä. Samoin se joutui luopumaan siihen liitetyistä Tiikeri- ja Panther-yksiköistä ja sille jäävien panssariyksiköiden vaunuvahvuus laski 22:sta 17:ään. Esikunta ja 114. panssarikrenatöörirykmentin II pataljoona varustettiin kuljetuspanssarivaunuin, mutta rykmentin I pataljoona jäi kuitenkin motorisoiduksi. Rykmentti muodosti lisäksi epävirallisen III pataljoonan, joka koostui vapaaehtoisista kasakoista.


title: Saksan 6. panssaridivisioona

text: Neuvostojoukkojen saarrettua osia 4. ja 9. armeijoista Babruiskissa ja Minskissä divisioona palautettiin kiireesti rintamalle Keskustan armeijaryhmän tueksi. Neuvostojoukkojen lähestyessä Itämerta 3. panssariarmeija oli jäämässä saarroksiin Liettuaan. Divisioona lähetettiin Itä-Preussiin pitämään käytävä avoinna, minkä se tekikin pelastaen 5 000 saksalaista Vilnan piirityksestä. Elokuun lopulla divisioona lähetettiin Narewjoelle Pohjois-Puolaan, missä se liitettiin Itä-Preussin eteläosaa suojanneeseen liikkuvaan osastoon. Alueella käytyjen taisteluiden aikana divisioona tuhosi 2500 neuvostopanssaria. Taisteluiden rauhoittuessa taisteluiden lujittama divisioona lähetettiin Unkariin, jossa se osallistui taisteluihin Budapestin ympäristössä kuten Balatonin vastahyökkäykseen ja lopulta vetäytymiseen Unkarista Itävaltaan ja Wienin taisteluun.


title: Saksan 6. panssaridivisioona

text: Divisioona joutui vetäytymisen aikana useaan otteeseen eroon muista joukoista tai saarroksiin, mutta se taisteli kuitenkin tiensä auki. Huhtikuussa 1945 divisioona piti hallussaan viimeistä Tonavan yli johtavaa siltaa Wienissä ja mahdollisti näin saksalaisten siviilien ja sotilaiden paon alueelta. Wien antautui 14. huhtikuuta, ja divisioona vetäytyi pohjoiseen. Divisioona päätti taistelunsa Brnon pohjoispuolella Määrissä antautuen Yhdysvaltain 3. armeijalle, joka luovutti antautuneet Neuvostoliitolle.


title: Saksan 6. panssaridivisioona

text: Sodan aikana divisioonan riveissä oli saanut surmansa 7 068, haavoittunut 24 342 ja kadonnut 4 230 miestä eli yhteensä sodan uhreja oli kaikkiaan 35 640 miestä. Sen kokonaisvahvuus ei koskaan ylittänyt 17 000 miestä, ja se oli normaalisti paljon tuon alle. Sotavankeuteen joutuneista pääosa vietti kymmenen vuotta vankileirillä ennen kotiinpaluuta.


title: Saksan 6. panssaridivisioona

text: 6. panssaridivisioonan joukkoja osallistui vangittujen ranskalaisten mustien siirtomaasotilaiden joukkoteloituksiin Brillonin metsässä Ranskan valtaamisen aikana 15. ja 16. kesäkuuta välisenä yönä 1940. Teloitetut olivat senegalilaisia sotilaita 12. RTS-rykmentistä.


title: Saksan 6. panssaridivisioona

text: 1. kevyen prikaatin ainoana komentajana ennen divisioonaksi laajentamista oli eversti Friedrich Wilhelm von Loeper.


title: Saksan 6. panssaridivisioona

text:
1. kevyen divisioonan komentajat:
6. panssaridivisioona komentajat:


title: Matti Viitala

text: Matti Tapani Viitala (s. 26. maaliskuuta 1966 Pyhäjärvi Ol) on entinen suomalainen korkeushyppääjä. Hän edusti Pyhäjärven Pohtia ja häntä valmensi Toivo Saano.


title: Matti Viitala

text: Viitala sijoittui 19-vuotiaiden EM-kilpailuissa Cottbusissa 1985 kolmanneksitoista tuloksella 210 cm. Splitin EM-kilpailuissa 1990 hän putosi loppukilpailusta oltuaan karsinnassa kolmastoista tuloksella 224 cm. Sisäratojen EM-kilpailuissa Pariisissa 1994 hän karsiutui loppukilpailusta.


title: Matti Viitala

text: Viitala edusti Suomea aikuisten maaotteluissa ja Euroopan cupin kilpailuissa vuosina 1986−1995. Hän voitti korkeuskilpailun Suomen ja Ruotsin välisissä ulkoratamaaotteluissa Helsingissä 1990 sekä Tukholmassa ja Evryssä 1993. Hallimaaottelun hän voitti Tukholmassa 1992, Växjössä 1994 (ennätyksellään 226 cm) ja Kuopiossa 1995.


title: Matti Viitala

text: Viitala hyppäsi ulkoratojen ennätyksensä 225 cm Helsingissä 1990.


title: Matti Viitala

text: Viitala voitti ulkoratojen Suomen mestaruuden Oulussa 1990 tuloksella 220 cm. SM-hopeaa hän saavutti 1986, 1991, 1992, 1994, 1995 ja 1996 sekä SM-pronssia 1987 ja 1993. Sisäratojen Suomen mestaruuden hän voitti vuosina 1986, 1989, 1990, 1992 ja 1995.


title: Manninen

text: Manninen on suomenkielinen sukunimi, joka voi esiintyä myös paikannimenä.


title: Manninen

text: Nimestä on 1600-luvulta runsaasti tietoja savokarjalaiselta alueelta, mistä se on sitten levinnyt länteen. Satakunnan ja Etelä-Pohjanmaan Mannisista ei tiedetä, onko heidän nimensä itäsuomalaista alkuperää vai alkujaankin länsisuomalainen. Keski- ja Pohjois-Pohjanmaalla Mannisesta on tullut talonnimi mutta sitten se on siirtynyt takaisin sukunimeksi. Aikoinaan oli käytössä laajoilla alueilla myös nimi Mannikainen, mutta se on sittemmin käynyt harvinaiseksi ilmeisesti Manniseen sulautuen.


title: Günther Anhalt

text: Günther Anhalt (23. tammikuuta 1906 - 27. huhtikuuta 1945) oli saksalainen SS-mies toisen maailmansodan aikana. Hänen on epäilty osallistuneen Wormhoudtin joukkomurhaan vuonna 1940.


title: Günther Anhalt

text:
Hän oli syntynyt Breslaussa Preussin Sleesiassa. Hän liittyi natsipuolueeseen 1. kesäkuuta 1932 ja seuraavana vuonna SS Stabswache "Berliniin", tarkkaan valittuun 240-miehiseen SS:n henkivartioyksikköön.
17. lokakuuta 1934 hänet ylennettiin SS-Hauptscharführeriksi Leibstandarte SS "Adolf Hitler"-divisioonan 7. komppaniaan.
Anhalt ylennettiin SS-Untersturmführer on 10. huhtikuuta 1935 ja SS-Obersturmführeriksi 9. marraskuuta 1936, jolloin hän otti 7. komppanian komennon. Hänen komppaniansa toimi kunniavartijona Ribbentropin ja Cianon allekirjoittaessa Saksan ja Italian välisen ystävyyssopimuksen.


title: Günther Anhalt

text: II maailmansodan alussa hän otti osaa Puolan sotaretkeen Wilhelm Mohnken alaisuudessa. Hän haavoittui Puolassa ja sai ylennyksen SS-Hauptsturmführeriksi. Hän saattoi ottaa osaa 90 brittisotavangin joukkomurhaan kostona Sepp Dietrichin väitetystä kuolemasta. 6. huhtikuuta 1941 Anhalt sai komentoonsa divisioonansa 1. insinöörikomppanian, ja Venäjän sotaretken alettua IV pataljoonan. 1. syyskuuta 1941 hänet ylennettiin SS-Sturmbannführeriksi. Hän toimi Leibstandarte-divisioonan III ja IV pataljoonien komentajana. Seuraavaksi hänet siirrettiin SS:n sotilaspoliisiin ja ylennettiin SS-Obersturmbannführeriksi 22. marraskuuta 1943.


title: Günther Anhalt

text: 1. heinäkuuta 1944 Anhalt siirrettiin ja ylennettiin SS-Standartenführeriksi, ja hänestä tuli SS-poliisiprikaati "Anhaltin" komentaja. Taistelustaan itärintamalla hän sai Ritariristin 12. elokuuta 1944. 26. tammikuuta 1945 hänet ylennettiin SS:n vapaaehtoisen jalkaväkirykmentti 87. komentajaksi. Saman vuoden maaliskuussa hänestä tuli SS:n poliisirykmentti 98:n komentaja. Rykmentti otti osaa Berliinin taisteluun, jossa Anhalt kaatui 27. huhtikuuta 1945.


title: Lasse Akselin

text: Lasse Olavi Akselin (s. 20. huhtikuuta 1968 Pori) on suomalainen moukarinheittäjä. Hän edusti Forssan Salamaa ja häntä valmensivat Heikki Akselin ja Harri Huhtala.


title: Lasse Akselin

text: Akselin sijoittui kuudenneksi 19-vuotiaiden EM-kilpailuissa Birminghamissa 1987 tuloksella 64,92 m. Göteborgin MM-kilpailuissa 1995 hän karsiutui loppukilpailusta heitettyään 70,82 m. Hän edusti Suomea aikuisten maaotteluissa vuosina 1991–1996 ja voitti maaottelukilpailun Helsingissä elokuussa 1992.


title: Lasse Akselin

text: Akselin voitti Suomen mestaruuden Helsingissä 1991 tuloksella 71,94 m ja Jyväskylässä 1992 heitettyään 74,16 m. SM-hopeaa hän sai 1995 ja 1996. Hän heitti ennätyksensä 75,14 m Espoossa 27. toukokuuta 1995.


title: Eemsmond

text: Eemsmond on kunta Groningenin provinssissa Alankomaissa. Kunnassa on arviolta 15 815 asukasta (vuonna 2016) ja sen pinta-ala on 189,81 neliökilometriä.


title: Eemsmond

text: Eemshaven, Eppenhuizen, Kantens, Oldenzijl, Oosteinde, Oosternieland, Oudeschip, Roodeschool, Rottum, Startenhuizen, Stitswerd, Uithuizen, Uithuizermeeden, Usquert, Warffum, Zandeweer.


title: Eemsmond

text: Kuntaan kuuluu myös asumattomat saaret Rottumeroog ja Rottumerplaat.


title: Starsailor

text: Starsailor on vuonna 2000 perustettu englantilainen, Chorleystä ja Wiganista lähtöisin oleva rockyhtye. Vuoteen 2006 mennessä heillä on ollut kolme lista-albumia sekä kymmenen Top 40- singleä Ison-Britannian singlelistalla.


title: Starsailor

text: Starsailorin oli buukattu vuoden 2004 Provinssirockin yhdeksi pääesiintyjäksi, mutta yhtye joitui perumaan tulonsa.Tavalliset "keikkajäsenet":Levyltä "Love Is Here":


title: Starsailor

text: Levyltä "Silence Is Easy":


title: Starsailor

text: Levyltä "On the Outside":


title: Starsailor

text: Levyltä "All the Plans":


title: Franz Augsberger

text: Franz Augsberger (10. lokakuuta 1905 – 19. maaliskuuta 1945) Brigadeführerin arvoinen Waffen-SS-sotilas toisen maailmansodan aikana natsi-Saksassa.


title: Franz Augsberger

text: Hän oli syntynyt hotellinomistajan pojaksi Wienissä Itävalta-Unkarissa. Hän liittyi SA:han 30. lokakuuta 1930 ja Saksan kansallissosialistiseen työväenpuolueeseen samana päivänä. Vuoteen 1932 hän työskenteli arkkitehtina Wienissä. Hän oli jonkin aikaa työssä Norjassa ja oppi norjan kielen. Vuoteen 1933 hän työskenteli Wienissä kansallissosialistisen puolueen propagandapäällikkönä, kunnes puolue kiellettiin. Hän liittyi 1932 SS:ään ja muutti pian Saksaan. Hänestä tuli tavallisesta SS-miehestä SS-Hauptsturmführer vuoteen 1937 mennessä.


title: Franz Augsberger

text: Toisen maailmansodan alettua hän työskenteli aluksi Konstantin von Neurathin adjutanttina Böömissä ja Määrissä. Hänet ylennettiin SS-Sturmbannführeriksi 1. elokuuta 1939. Hänestä tuli SS-Hauptsturmführer 21. maaliskuuta 1940. 10. helmikuuta 1941 hänestä tuli SS:n Standarte-7 pataljoonan komentaja. 1. joulukuuta 1941 hänet ylennettiin SS-Sturmbannführeriksi. Hän ansaitsi ensimmäisen ja toisen luokan rautaristit 1941 ja jalkaväen hyökkäysmerkin seuraavana vuonna. Hän sai myös ylennyksen SS-Obersturmbannführeriksi esimiehensä SS-Brigadeführer Karl-Maria Demelhuberin esityksestä.


title: Franz Augsberger

text: Lokakuussa 1942 Adolf Hitler nimitti hänet virolaisen vapaaehtoislegioonan komentajaksi ja hänet siirrettiin Viroon. Hänet myös ylennettiin SS-Standartenführeriksi. Tammikuussa 1944 prikaati laajennettiin 20. Estnische SS-Freiwilligen-divisioonaksi ja toukokuussa samana vuonna 20. Waffen-SS:n krenatööridivisoonaksi (1. virolainen). Augsberger ylennettiin SS-Oberführeriksi tammikuussa 1944 ja SS-Brigadeführeriksi kesäkuussa 1944.


title: Franz Augsberger

text: Augsberger johti divisioonansa peräytymistä Sleesiaan. 10. maaliskuuta 1945 Franz Augsberger kaatui taistelussa lähellä Neustadtia ulosmurtautumisyrityksessä neuvostojoukkojen piirittämästä Oppelnin kaupungista. Kaksi päivää aikaisemmin hän oli ansainnut ritariristin marsalkka Ferdinand Schörneriltä Oppelnin kaupungin puolustuksesta.


title: Otto Kumm

text: Otto Kumm (1. lokakuuta 1909 Hampuri, Saksa – 23. maaliskuuta 2004 Offenburg, Saksa) oli saksalainen SS-Brigadeführer ja Waffen-SS:n kenraalimajuri toisessa maailmansodassa. Hän toimi muun muassa SS-divisioona Prinz Eugenin komentajana ja komensi vuonna 1945 SS-divisioona Leibstandarte Adolf Hitleriä joukko-osaston antautumiseen asti. Hänelle myönnettiin rautaristin ritariristi tammenlehvin ja miekoin. Sodan jälkeen hän oli yksi Waffen-SS-veteraanien HIAG-järjestön perustajista.


title: Otto Kumm

text: Otto Kummille myönnetyt mitalit:


title: Mika Laaksonen (moukarinheittäjä)

text: Mika Markku Juhani Laaksonen (s. 21. maaliskuuta 1968 Sippola) on suomalainen yleisurheiluvalmentaja ja entinen moukarinheittäjä. Urheilu-urallaan hän edusti Suomessa Inkeroisten Terhoa ja häntä valmensivat Seppo J. Mänttäri, Martti Karhu ja Raimo Ahola.


title: Mika Laaksonen (moukarinheittäjä)

text: Laaksonen karsiutui loppukilpailusta Helsingin EM-kilpailuissa 1994 tuloksella 72,88 m ja Göteborgin MM-kilpailuissa 1995 heitettyään 72,20 m. Hän edusti Suomea aikuisten maaotteluissa ja Euroopan cupin kilpailuissa vuosina 1993−1997.


title: Mika Laaksonen (moukarinheittäjä)

text: Laaksonen voitti Suomen mestaruuden Tuusulassa 1994 tuloksella 75,22 m. SM-hopeaa hän saavutti 1993 ja 1997 sekä SM-pronssia 1992, 1995 ja 1996. Hän heitti ennätyksensä 76,22 m El Pasossa 13. huhtikuuta 1996.


title: Mika Laaksonen (moukarinheittäjä)

text: Laaksonen opiskeli yliopistossa El Pasossa Texasissa vuosina 1992–1998. Hän voitti NCAA:n mestaruuden moukarinheitossa vuonna 1992 ja painonheitossa sisäradoilla samana vuonna. Valmistumisensa jälkeen hänet palkattiin yliopistonsa yleisurheilujoukkueen apuvalmentajaksi ja vuonna 2010 päävalmentajaksi.


title: Esa Jantunen

text: Esa Jantunen (s. 20. syyskuuta 1965) on entinen suomalainen moukarinheittäjä. Hän edusti Lappeenrannan Urheilu-Miehiä ja häntä valmensi Martti Jantunen.


title: Esa Jantunen

text: Jantunen karsiutui loppukilpailusta Splitin EM-kisoissa 1990 oltuaan karsinnan seitsemästoista tuloksella 71,60 m. Hän edusti Suomea aikuisten maaotteluissa vuosina 1989−1992 ja voitti maaottelun moukarikilpailun Helsingissä vuosina 1990 ja 1991.


title: Esa Jantunen

text: Jantunen saavutti SM-hopeaa 1990 ja 1992 sekä SM-pronssia 1989. Hän heitti ennätyksensä 76,02 m Kuortaneella 23. kesäkuuta 1990.


title: Fritz Witt

text: Fritz Witt (25. toukokuuta 1908 – 14. kesäkuuta 1944) oli saksalainen SS-Brigadeführer ja Waffen-SS:n kenraalimajuri toisen maailmansodan aikana.


title: Fritz Witt

text: Fritz Witt syntyi tekstiilikauppiaan perheeseen 27. toukokuuta Hohenlimburgissa Westfalenin provinssissa. Kouluajan jälkeen Witt toimi isänsä lailla tekstiilikauppiaana vuosina 1925–1931. Samaan aikaan hän kiinnostui kansallissosialismista ja tulevan valtakunnankansleri Adolf Hitlerin ajatuksista. Witt näki kansallissosialismin vastauksena Weimarin tasavallan epävakauteen ja köyhyyteen.


title: Fritz Witt

text: 1. joulukuuta 1931 hän jätti jäsenhakemuksen sekä Saksan kansallisosialistiseen työväenpuolueeseen että SS:ään. Vuonna 1933 hän pääsi SS:n eliittiyksikkö SS-Stabswache Berliniin, johon kuului 117 miestä. Upseerin arvon hän sai 1. lokakuuta 1933, jolloin hänet ylennettiin SS-Untersturmführeriksi. 9. toukokuuta 1934 Witt ylennettiin SS-Obersturmführeriksi. Pian tämän jälkeen hänet käskettiin SS-Verfügungstruppen SS-Standarte "Deutschlandin" 3. komppanian päälliköksi.


title: Fritz Witt

text: Witt osallistui komppanianpäällikkönä Itävallan liittämiseen Saksaan ja Tšekkoslovakian sudeettialueiden miehitykseen vuonna 1938. Tämän jälkeen SS-Standarte "Deutschland" moottoroitiin. Seuraavana vuonna oli vuorossa Tšekkoslovakian Tšekin puoleisten alueiden, Böömin ja Määrin, liittäminen Saksaan.


title: Fritz Witt

text: Puolan offensiivin lähestyessä SS-Standarte (mot) "Deutschland" alistettiin panssaridivisioona Kempfille, joka oli sijoitettuna Itä-Preussiin.


title: Fritz Witt

text: 1. syyskuuta 1939 Saksan hyökätessä Puolaan, Witt toimi edelleen "Deutschlandin" 3. komppanian päällikkönä. Wittin komppania osallistui paikoin raskaisiinkin taisteluihin sotaretken aikana. Wittille myönnettiin Puolan taistelujen aikana kymmenen päivän kuluessa sekä ensimmäisen että toisen luokan rautaristit henkilökohtaisesta urheudesta taistelukentällä.


title: Fritz Witt

text: Lokakuussa 1939 Fritz Witt ylennettiin SS-Hauptsturmführeriksi. Saman kuun kuluessa SS-Standarte "Deutschlandista" muodostettiin SS-jalkaväkirykmetti (mot) "Deutschland", joka kuului perustettavaan SS-Verfügungs-divisioonaan. Tähän ensimmäisenä muodostettuun SS-Divisioonaan liitettiin rykmentteinä Deutschlandin lisäksi kaksi muuta vanhaa SS-Verfügungstruppen SS-Standartea: "Germania" ja "Der Führer". Divisioonan komentajan toimi SS-Gruppenführer Paul Hausser. Witt käskettiin "Deutschland" -rykmentin 1. pataljoonan komentajaksi.


title: Fritz Witt

text: Keväällä 1940 Ranskan valtauksessa Witt osoitti pataljoonankomentajan ominaisuudessan neuvokkuutta ja urheutta. 27. toukokuuta 1940 kahdenkymmenen vaunun vahvuinen, raskailla Matilda-panssareilla varustettu brittiläinen panssariosasto hyökkäsi Wittin pataljoonaa vastaan. Vaikka pataljoonalla ei ollut panssarintorjunta-aseita, sen onnistui komentajansa johdolla tuhota tilapäisvälinein yhdeksän vihollispanssaria ja torjua hyökkäys. Toiminnastaan tämän panssarihyökkäyksen torjunnassa Wittille myönnettiin Rautaristin Ritariristi 4. syyskuuta 1940.


title: Fritz Witt

text: 16. lokakuuta 1940 SS-Hauptsturmführer Witt määrättiin moottoroidun SS-jalkaväkirykmentti Leibstandarte SS Adolf Hitlerin 3. pataljoonan komentajaksi.


title: Fritz Witt

text: Witt ylennettiin SS-Sturmbannführeriksi 25. toukokuuta 1940 ja 26. maaliskuuta 1941 hänet käskettiin Leibstandarten 1. pataljoonan komentajaksi. Saksan hyökkäys Balkanille ja Kreikkaan alkoi vajaat kaksi viikkoa myöhemmin, 6. huhtikuuta 1941. 10. huhtikuuta Wittin pataljoonalle alistettiin muun muassa kevyt haupitsijaos, kolme panssarintorjuntatykkijoukkuetta, kaksi pioneerijoukkuetta ja 88 mm ilmatorjuntatykeillä varustettu ilmatorjuntajaos. Näin syntynyt taisteluosasto sai nimen osasto Witt ("Kampfgruppe Witt").


title: Fritz Witt

text: Osasto Wittille annettiin tehtäväksi murtaa puolustus Klidin solassa ja avata näin tie kohti Kreikan sydänmaita. Klidin solaa puolusti kiirellä koottu, australialaisen kenraalimajuri Iven Mackayn komennossa oleva joukko, joka koostui australialaisista, brittiläisistä, uusiseelantilaisista ja kreikkalaisista yksiköistä. Osasto Witt sitoutui kahdeksi päiväksi kiivaisiin taisteluihin Mackayn joukkoja vastaan. Wittin taisteluosasto löi yhdessä muiden Leibstandarte Adolf Hitlerin osien kanssa vihollisen Klidissä, ottaen muun muassa 480 sotavankia, omien tappioiden ollessa 37 kaatunutta, 95 haavoittunutta ja kaksi vangittua. Neljälletoista Osasto Wittiin kuuluneelle SS-miehelle myönnettiin ensimmäisen luokan rautaristi ja Klidin solan tärkeimmän maastonkohdan rynnäköllä haltuunottaneen 1. komppanian päällikkö, SS-Obersturmführer Gerhard Pleiß sai rautaristin ritariristin. Henkilökohtaisella tasolla Wittin menestyksekkäästi suorittamaa taistelutehtävää varjosti hänen veljensä, SS-Untersturmführer Franz Wittin kaatuminen taistelun alkuvaiheessa.


title: Fritz Witt

text: Kreikan antauduttua ja Balkanin taisteluiden päätyttyä huhtikuun lopussa 1941, Leibstandarte Adolf Hitleristä muodostettiin divisioona, SS-Division (mot.) "Leibstandarte SS Adolf Hitler" joskin aluksi se oli vain vahvennetun prikaatin kokoinen. Witt pysyi edelleen Leibstandarten 1. jalkaväkipataljoonan komentajana.


title: Fritz Witt

text: Operaatio Barbarossan alettua 22. kesäkuuta 1941 LSSAH oli LIV armeijakunnan reservinä. Elokuussa divisioona liitettiin III panssariarmeijakuntaan, joka kuului kenraalisotarmarsalkka Ewald von Kleistin panssariryhmä 1:een (). Wittin pataljoona osallistui taisteluihin itärintamalla ensimmäistä kertaa elokuussa 1941, jolloin se otti osaa Neuvostoliiton 6. ja 12. armeijoiden motittamiseen Umanin taistelussa. Leibstandarte liitettiin syyskuussa jälleen LIV armeijakuntaan ja osallistui hyökkäykseen Krimin niemimaan suuntaan.


title: Fritz Witt

text: Marraskuussa 1941 Leibstandarte siirrettiin jälleen panssariryhmä 1:n alaisuuteen, jolloin myös Wittin pataljoona taisteli menestyksekkäästi Rostovin valtauksessa Donjoella. Fritz Witt ylennettiin SS-Obersturmbannführeriksi 27. marraskuuta 1941. Lähes välittömästi saksalaisten vallattua Rostovin, puna-armeijan kiivaat vastahyökkäykset pakottivat saksalaiset vetäytymään Miusjoelle uusiin puolustusasemiin. Vetäytymisvaiheen aikana Witt pataljoonineen osallistui ankariin viivytystaisteluihin. 8. helmikuuta 1942 SS-Obersturmbannführer Wittille myönnettiin Kultainen Saksan risti urheudesta Rostovin taistelujen aikana. Alkuvuodesta 1942 Wittin pataljoona puolustautui Miusjoella muiden Leibstandarten osien kanssa puna-armeijan ankaria hyökkäyksiä vastaan. Toukokuussa pataljoona osallistui Donin Rostovin uudelleenvaltaukseen. Rostov päätyi jälleen saksalaisten käsiin yli kuukauden jatkuneiden erittäin kiivaiden ja kuluttavien taistelujen jälkeen.


title: Fritz Witt

text: Kesällä 1942 hyvin raskaita tappioita kärsinyt SS-divisioona Leibstandarte Adolf Hitler vedettiin lepoon ja täydennettäväksi Ranskan Normandiaan. Divisioonasta tehtiin Ranskassa oloaikana SS-panssarikrenatööridivisioona ja se liitettiin vastaperustettuun SS-panssariarmeijakuntaan, jonka muut divisioonat olivat SS-divisioona Das Reich ja SS-divisioona Totenkopf. Armeijakunnan komentajana toimi SS-Obergruppenführer Paul Hausser. SS-panssarikrenatööridivisioonat saivat kokonaisen panssarirykmentin, toisin kuin tavalliset panssarikrenatööridivisioonat, joilla oli vain panssarivaunupataljoona. Lisäksi SS-panssarikrenatööridivisioonien panssarirykmentit saivat raskailla Tiger I-panssareilla varustetun raskaan panssarivaunukomppanian. Elokuussa 1942 Witt ylennettiin SS-Standartenführeriksi ja hänet käskettiin Leibstandarten 1. SS-panssarikrenatöörirykmentin komentajaksi. Divisioona vietti koko loppuvuoden Ranskassa uudelleenorganisoinnin ja huoltojen takia. Uusi SS-panssarikrenatööridivisioona "SS Leibstandarte Adolf Hitler" saavutti taisteluvalmiuden yhdessä kahden muun SS-panssariarmeijakunnan panssarikrenatööridivisioonan kanssa tammikuussa 1943.


title: Fritz Witt

text: SS-panssariarmeijakunta käskettiin rintamalle Harkovan suunnalle armeijaryhmä Donin yhteyteen, tehtävänään pysäyttää puna-armeijan suurhyökkäys, joka oli jo jättänyt taakseen Stalingradin. SS-panssariarmeijakunta saapui etulinjaan tammi–helmikuun vaihteessa 1943. Leibstandartea vastassa oli kenraaliluutnantti Markian Popovin komennossa oleva neljästä panssariarmeijakunnasta koottu "Popovin liikkuva ryhmä", jonka vahvuuteen kuului muun muassa useita satoja panssarivaunuja. Helmikuun alussa Wittin 1. SS-panssarikrenatöörirykmentti joutui yhdessä 1. SS-panssarirykmentin 1. pataljoonan kanssa taisteluun Popovin panssarikärkeä vastaan Merefassa, Harkovan lounaispuolella. Wittin ja Wünschen onnistui joukkoineen torjua Popovin hyökkäys äärimmäisen raskaissa taisteluissa. Hyökkäyskärjen paikallisesta lyömisestä huolimatta Popovin panssarijoukot etenivät edelleen SS-panssariarmeijakunnan sivuistoilla. Välttääkseen mottiin jäämisen, SS-Obergruppenführer Paul Hausser käski 15. helmikuuta – vastoin Adolf Hitlerin käskyä – SS-panssariarmeijakuntansa vetäytyä Harkovasta.


title: Fritz Witt

text: Maaliskuussa SS-panssariarmeijakunta aloitti jälleen hyökkäyksen, tavoitteenaan Harkovan valtaaminen. Wittin rykmentille alistettiin panssarivaunu, rynnäkkötykki- ja kenttätykistöyksiköitä; muodostui Osasto Witt ("Kampfgruppe Witt"). Osasto Witt oli yksi kolmesta Leibstandarten taisteluosastosta, jonka tehtävänä oli edetä Harkovan keskustaan. Hyökkäys alkoi 2. maaliskuuta 1943. Witt hyökkäsi pohjoisesta Belgorodin tien suunnasta Harkovaan ja onnistui murtautumaan kaupunkialueelle 10. maaliskuuta. Kahden päivän taistelujen jälkeen Osasto Witt saavutti Dzeržinskin aukion Harkovan keskustassa ja jatkoi etenemistään kohti kaupungin eteläosia. Maaliskuun 15. päivän tienoilla taistelu Harkovasta alkoi hiipua ja 21. päivänä kaupunki oli kokonaan saksalaisten hallussa. Leibstandarte taisteli Harkovassa raivokkaasti, kärsien yhteensä 4 500 miehen tappiot kaatuneina ja haavoittuneina. Divisioonan kaatuneiden kunniaksi Dzeržinskin aukio nimettiin Leibstandarten aukioksi ("Platz der Leibstandarte").


title: Fritz Witt

text: Harkovan menestyksekkään taistelun johdosta Wittille myönnettiin tammenlehvät Rautaristin Ritariristiin ja hänet ylennettiin SS-Oberführeriksi 1. heinäkuuta 1943.


title: Fritz Witt

text: 13. helmikuuta 1943 oli annettu uuden SS-panssaridivisioonan perustamiskäsky. Divisioonan miehistö tulisi koostumaan Hitler-Jugendin vuonna 1926 syntyneistä jäsenistä. Divisioonasta tuli 12. SS-divisioona ja se sai nimen "Hitlerjugend". Suuri osa uuden divisioonan upseereista siirrettiin vuosien taistelujen koulimasta Leibstandartesta, mukaan lukien divisioonan komentaja, SS-Oberführer Fritz Witt, joka sai divisioonan komentoonsa virallisesti heinäkuun lopussa 1943. Muita divisioonaan siirrettyjä ansioituneita upseereita olivat sen panssarirykmentin komentaja, SS-Sturmbannführer Max Wünsche ja panssarikrenatöörirykmenttien komentajat SS-Standartenführer Kurt Meyer ja SS-Standartenführer Wilhelm Mohnke.


title: Fritz Witt

text: Divisioonan koulutusvaihe tapahtui lähinnä Belgiassa. Witt painotti nuorten sotilaidensa kouluttamisessa todenmukaisia taisteluharjoituksia ja -ammuntoja. Divisioonan koulutus jatkui Belgiassa maaliskuuhun 1944, jolloin sen käskettiin siirtyä Normandiaan ja liittyä 1. SS-panssariarmeijakuntaan. Divisioonan harjoitteli jatkuvasti myös Normandiassa. Samalla se pääsi tutustumaan Caenin alueen maastoon, mikä tulisi olemaan erittäin tärkeätä divisioonan tulevia sotatoimia ajatellen. Witt ylennettiin 20. huhtikuuta 1944 Brigadeführeriksi ja 2. kesäkuuta 1944 hän ilmoitti 12. SS-panssaridivisioonan olevan taisteluvalmis.


title: Fritz Witt

text: Varhain kesäkuun 6. päivän aamuna 1944 alkoi Normandian maihinnousu. Wittin 12. SS-panssaridivisioona ja maavoimien 21. panssaridivisioona olivat lähinnä maihinnousualuetta olevat panssariyhtymät. Witt antoi heti ensimmäisten maihinnoususta kertovien ilmoitusten jälkeen divisioonalleen taisteluhälytyksen. Panssarijoukkojen siirtäminen etulinjaan vaati kuitenkin Adolf Hitlerin luvan, eikä lupaa saatu ennen kuin vasta kello 14.30. Witt sai käskyn edetä Alenconin-Carrouges’n-Flersin tasalle, ja 21. panssaridivisioonan vasemmalla sivustalla toimien, heittää vihollinen mereen ja tuhota se. Divisioonan etenemistä kohti Sword ja Juno-maihinnousukaistoja vaikeutti suuresti liittoutuneiden rynnäkköhävittäjien toiminta alueella. Hitlerjugend-divisioonan kärki saavutti ryhmitysalueensa Evrecyssä vasta kello 22.00. Witt käski divisioonansa ryhmittyä Caenin pohjoispuolelle itse Caenin kaupungin ja Carpiquet’n lentokentän suojaksi.


title: Fritz Witt

text: Kesäkuun 7. päivän aamuna Witt käski SS-Standartenführer Kurt Meyerin 25. SS-panssarikrenatöörirykmentin ja 12. SS-panssarirykmentin 2. pataljoonan lyödä etenevän vihollisen ja edetä Englannin kanaalin rannikolle. Hyökkäävät joukot joutuivat ankariin taisteluihin etenevien kanadalaisten kanssa. Wittin miesten eteneminen ei kuitenkaan sujunut toivotulla tavalla, joskin viholliselle aiheutettiin taisteluissa yli 200 miehen tappiot ja sen eteneminen pysäytettiin. Meyer sai käskyn ryhmittyä Caenin luoteispuolelle Authie ja Buronin kylien maastoon suojaamaan Carpiquet'n lentokenttää. 7. ja 8. päivän välisenä yönä SS-Standartenführer Wilhelm Mohnken 26. SS-panssarikrenatöörirykmentti sai tehtäväkseen vallata Norrey-en-Bessinin, Bretteville-l’Orgueilleusen, Putot-en-Bessinin, ja Brouayn kylät Meyerin vasemmalla sivustalla. Mohnken rykmentti hyökkäsi 8. kesäkuuta kello 03.00. Seurasi kiivaita taisteluita ja kanadalaisten vastahyökkäyksiä, eikä Mohnke onnistunut tehtävässään. Hänen rykmenttinsä eteni kuitenkin Norrey-en-Bessinin pohjoispuolelle Brouayn kylään asti. Seuraavien päivien aikana tapahtui etupäässä paikallisia hyökkäyksiä, eikä kumpikaan osapuoli saavuttanut mainittavaa etenemistä.


title: Fritz Witt

text: Divisioona oli onnistunut pysäyttämään vihollisen etenemisen Caenin pohjois- ja länsipuolella, mutta epäonnistunut alkuperäisessä tehtävässään heittää vihollinen mereen. Tehtävän suorittamista vaikeutti suuresti vihollisen musertava ilmaherruus, mies- ja kalustoylivoima, sekä massiivinen tulenkäyttö kenttä- ja laivatykistöllä. Edellä mainituista juuri laivatykistö tulisi olemaan divisioonan komentajalle kohtalokas.


title: Fritz Witt

text: 14. kesäkuuta 12. SS-panssaridivioonan komentopaikka sijaitsi Venoixissa, Carpiquet’n lentokentän ja Caenin keskustan välissä. Divisioonan komentopaikka sai täysosuman brittiläisen laivatykistön ampumassa keskityksessä – sillä seurauksella että divisioonan komentaja, SS-Brigadeführer Fritz Witt kaatui. Kranaatinsirpale osui suoraan Wittin kasvoihin ja hän sai välittömästi surmansa. Divisioonan uudeksi komentajaksi käskettiin 25. SS-panssarikrenatöörirykmentin komentaja, SS-Standartenführer Kurt Meyer.


title: Everybody’s in Show-Biz – Everybody’s a Star

text:
Everybody's in Show-Biz – Everybody's a Star (tunnetaan myös lyhyemmin Everybody's in Show-Biz) on The Kinksin alkusyksystä 1972 julkaistu tupla-albumi.
Kyseisellä levyllä Ray Daviesin sanoitukset muuttuivat teatraalisempaan suuntaan.
Albumin kakkoslevy on liveäänite Carnegie Hallista, New York Citystä. Vuonna 1998 julkaistussa CD-versiossa kaikki kappaleet sisältyvät yhdelle levylle.


text:
Albumin tunnetuin kappale on kuusiminuuttinen ”Celluloid Heroes”, joka myöhemmin on noussut klassikoksi, vaikkei ilmestyessään singlenä saavuttanutkaan menestystä.
Kappaleessa mainitaan nimeltä useita näyttelijöitä, kuten Greta Garbo, Rudolph Valentino ja Marilyn Monroe. Juice Leskinen Slam levytti kappaleesta vuonna 1978 oman suomenkielisen käännöksensä ”Paperitähdet”.


text: Myös kappale ”Supersonic Rocket Ship” julkaistiin singlenä ja se nousi brittilistan sijalle 16 toukokuussa 1972, useaa kuukautta ennen itse albumin julkaisua.


text:
A-puoli
B-puoli


title: Jorma Markus

text: Jorma Aimo Antero Markus (s. 28. marraskuuta 1952 Tyrnävä) on suomalainen keihäänheittäjä. Hän edusti Tyrnävän Tempausta.


title: Jorma Markus

text: Markus putosi loppukilpailusta Stuttgartin EM-kilpailuissa 1986 oltuaan karsinnassa neljästoista tuloksella 77,42 m. Hän edusti Suomea aikuisten maaotteluissa vuosina 1982−1986 sijoittuen parhaimmillaan toiseksi Tukholmassa 1985.


title: Jorma Markus

text: Markus on kilpaillut myös veteraanisarjoissa saavuttaen 40-vuotiaiden MM-kultaa vuonna 1993 sekä 40-vuotiaiden EM-kultaa vuonna 1994 ja 45-vuotiaiden EM-kultaa vuonna 2000.


title: Jorma Markus

text: Markus saavutti SM-hopeaa 1984 ja 1985. Hän heitti vanhalla keihäsmallilla ennätyksekseen 90,18 m Tyrnävällä 6. kesäkuuta 1982 ja nykymallilla 82,62 m Pihtiputaalla 1. heinäkuuta 1990.


title: Jorma Markus

text: Markus on valmentanut muun muassa Seppo Rätyä, Päivi Alafranttia ja Sami Saksiota.


title: Laakson kuningas

text: Laakson kuningas oli Ecosse Filmsin BBC Scotlandille tuottama televisiodraamasarja, jota Isossa-Britanniassa esitti BBC One. Sarjaa tehtiin kaikkiaan seitsemän tuotantokautta vuosina 2000–2005 Suomessa sarjaa on esittänyt Yle TV1.


title: Laakson kuningas

text: Sarja sijoittuu Skotlannin Ylämaille kuvitteelliseen Glenboglen kartanoon. Sarjan ensimmäiset viisi tuotantokautta kertovat nuoresta ravintoloitsijasta, Archie MacDonaldista, joka yrittää palauttaa lapsuudenkotinsa takaisin aiempaan loistoonsa. Kaksi viimeistä tuotantokautta kertovat puolestaan uuden kartanonherran Paul Bowmanin yritykseen modernisoida tilaa. Sarja perustuu löyhästi Compton Mackenzien teokseen "Highland Novels".


title: Laakson kuningas

text: Oheisessa taulukossa on listattu henkilöt, jotka on mainittu ohjelman alkutunnuksessa.


title: Laakson kuningas

text: Luettelo sarjan henkilöistä, jotka esiintyivät vähintään kolmessa jaksossa.


title: Tero Saviniemi

text: Tero Tapani Saviniemi (s. 8. heinäkuuta 1963 Tampere) on entinen suomalainen keihäänheittäjä. Hän edusti Tampereen Pyrintöä.


title: Tero Saviniemi

text: Saviniemi sijoittui viidenneksi 19-vuotiaiden EM-kilpailuissa Utrechtissa 1981 tuloksella 74,56 m. Los Angelesin olympialaisissa 1984 hän karsiutui loppukilpailusta oltuaan karsinnassa seitsemästoista tuloksella 76,46 m.


title: Tero Saviniemi

text: Saviniemi voitti Suomen mestaruuden Kajaanissa 1984 vanhan keihäsmallin ennätyksellään 86,78 m.


title: Asko Pesonen

text: Asko Samuli Pesonen (s. 15. huhtikuuta 1943 Kiuruvesi) on suomalainen korkeushyppääjä. Hän edusti Iisalmen Visaa ja häntä valmensi Rauno Niskanen.


title: Asko Pesonen

text: Pesonen sijoittui Helsingin EM-kilpailuissa 1971 viidenneksi tuloksella 214 cm. Grenoblen sisäratojen EM-kilpailuissa 1972 hän oli kuudes ylitettyään 217 cm. Rooman EM-kilpailuissa 1974 hän sijoittui kymmenenneksi tuloksella 210 cm.


title: Asko Pesonen

text: Pesonen edusti Suomea aikuisten maaotteluissa ja Euroopan cupin kilpailuissa vuosina 1969−1977. Vuonna 1973 hän voitti Euroopan cupin karsintakilpailun Celjessä ja sijoittui Edinburghin finaalissa toiseksi. Maaottelujen korkeuskilpailun hän voitti Helsingissä, Oslossa ja Wuppertalissa 1971, Helsingissä ja Tukholmassa 1973 sekä Oulussa 1977.


title: Asko Pesonen

text: Syksyllä 1977 Euroopan cupin finaalissa Helsingissä Pesonen jäi kiinni steroidien käytöstä yhdessä Seppo Hovisen ja Markku Tuokon kanssa. He saivat IAAF:lta elinikäisen kilpailukiellon, mutta SUL:n anomuksesta kilpailukielto päättyi 13. elokuuta 1978.


title: Asko Pesonen

text: Pesonen voitti ulkoratojen Suomen mestaruuden Oulussa 1971, Hyvinkäällä 1973, Jyväskylässä 1974, Turussa 1976 ja Tampereella 1977. SM-hopeaa hän sai 1972 ja 1975 sekä SM-pronssia 1970. Sisäratojen Suomen mestaruuden hän voitti 1970, 1971 ja 1973. Hän hyppäsi parhaan tuloksensa 219 cm Göteborgin hallimaaottelussa 5. helmikuuta 1972. Ulkoradoilla 178-senttinen Pesonen hyppäsi Vaalassa 27. kesäkuuta 1971 ennätyksekseen 217 cm, joka sivusi Reijo Vähälän Suomen ennätystä. Myöhemmin Pesonen sivusi Suomen ennätystä 217 vielä kolmesti. Pesonen on kilpaillut myös veteraanisarjoissa ja hän hyppäsi vielä 45-vuotiaana 200 cm ja 55-vuotiaana 182 cm. Vuonna 2012 Pesonen hyppäsi uuden 65-vuotiaiden halliennätyksen 156 senttiä .


title: Brenda Vaccaro

text: Brenda Buell Vaccaro (s. 18. marraskuuta 1939 Brooklyn, New York, Yhdysvallat) on yhdysvaltalainen Golden Globe ja Emmy-palkittu näyttelijä, joka on saanut myös Oscar-ehdokkuuden elokuvasta "Kerta ei riitä koskaan".


title: Brenda Vaccaro

text: Vaccaro on tehnyt urallaan myös muutamia äänirooleja muun muassa Jetsoneihin, Smurffeihin ja Johnny Bravoon.


title: Brenda Vaccaro

text: Vaccaro syntyi Brooklynissa italialais-amerikkalaiseen perheeseen Christine M. ja Mario A. Vaccarolle. Hän kuitenkin kasvoi Texasissa, jossa Vaccaron vanhemmat perustivat ravintolan Mario's Restaurant. Hän valmistui Thomas Jefferson High Schoolista vuonna 1958, jonka jälkeen Vaccaro palasi New Yorkiin opiskelemaan näyttelemistä. Vuonna 1961 hän teki ensiesiintymisensä Broadwaylla komedianäytelmässä "Everybody Loves Opal".


title: Brenda Vaccaro

text: Vaccaro on tehnyt useita äänirooleja, kuten esimerkiksi Smurffeihin. Hän on myös näytellyt Gloria Tribbiania Frendeissä yhden jakson ajan.


title: Reijo Byman

text: Reijo Tapio Byman (s. 12. lokakuuta 1955 Sipoo) on suomalainen pika-aitajuoksija. Hän edusti IF Sibbo-Vargarnaa ja häntä valmensivat Taisto Olenius ja Hannu Salmi.


title: Reijo Byman

text: Byman karsiutui alkuerissä Ateenan EM-kilpailuissa 1982, mutta sijoittui kahdeksanneksi Göteborgin 1984 sisäratojen EM-kilpailujen 60 metrin aitajuoksussa ajalla 8,03 s. Hän edusti Suomea aikuisten maaotteluissa ja Euroopan cupin kilpailuissa vuosina 1974−1983 sijoittuen maaotteluissa useita kertoja toiseksi.


title: Reijo Byman

text: Byman saavutti Kalevan kisoissa hopeaa 110 metrin aitajuoksussa 1977, 1979, 1980, 1981, 1982 ja 1983 sekä pronssia 1978. Hän juoksi ennätyksensä 13,96 s Kotkassa 7. heinäkuuta 1983. Sisäradoilla hän voitti 60 metrin aitojen Suomen-mestaruuden 1979 ja 1984; jälkimmäisen ennätyksellään 7,89 s.


title: The Kink Kronikles

text: The Kink Kronikles on The Kinksin maaliskuussa 1972 Yhdysvalloissa julkaistu kahden LP:n kokoelma-albumi. Vuonna 2003 Rolling Stone -musiikkilehti rankkasi sen sijalle 231 kaikkien aikojen top 500-albumilistallaan.


title: The Kink Kronikles

text:
A-puoli
B-puoli


title: The Kink Kronikles

text: A-puoli


title: The Kink Kronikles

text: B-puoli


title: Ranta-apali

text:
Ranta-apali ("Apalis ruddi") on herttuihin kuuluva varpuslintu. Lajia tavataan Etelä-Afrikasta, Mosambikista ja Malawista.
__notoc__
Kooltaan ranta-apali on noin 13 cm. Lajin selkä, pyrstö ja siivet ovat väriltään oliivin vihreät. Päälaki on ranta-apalilla harmaa. Kaula ja vatsa ovat valkoiset lukuun ottamatta mustaa poikkijuovaa. Ranta-apalin koivet ovat väriltään vaaleanpunaiset.


title: Ranta-apali

text: Ranta-apalit elävät pääosin yksin tai pareittain valoisissa metsissä. Erityisesti lajia tavataan vesialueiden kuten jokien, purojen ja lampien lähettyviltä. Ravintonaan laji käyttää pääasiassa erilaisia hyönteisiä, joita se saalistaa ilmasta. Ranta-apalit elävät valitsemansa parin kanssa koko ikänsä. Naaras munii pesään yleensä yhdestä kolmeen sinistä munaa.


title: Louis-Honoré Fréchette

text: Louis-Honoré Fréchette (16. marraskuuta 1839 – 31. toukokuuta 1908) oli kanadanranskalainen runoilija, poliitikko, näytelmä- ja novellikirjailija.


title: Louis-Honoré Fréchette

text: Fréchette syntyi Quebecin provinssissa sijaitsevassa Lévisin kaupungissa. Hän opiskeli 1854–1860 Petit Séminaire de Québecissa, Collège de Sainte-Anne-de-la-Pocatièressa ja Séminaire de Nicoletissa, ja myöhemmin hän opiskeli lakia Lavalin yliopistossa.


title: Louis-Honoré Fréchette

text: Vuonna 1864 hän perusti asianajotoimiston Lévisiin ja perusti myös kaksi sanomalehteä, "Le drapeau de Lévis" ja "La Tribune de Levis". Myöhemmin hän siirtyi Chicagoon, ja siellä ollessaan hän kirjoitti teoksen "La voix d'un exilé", joka on kokoelma näytelmien käsikirjoituksia Chicagon suuren tulipalon tapahtumista.


title: Louis-Honoré Fréchette

text: Vuonna 1874 hän palasi takaisin Kanadaan ja tuli valituksi parlamentin alahuoneeseen Ottawassa. Hän oli parlamentin jäsen 1874–1878 ja kuului Kanadan liberaalipuolueeseen. Vuoden 1878 vaaleissa Frechette ei pystynyt säilyttämään edustajapaikkaansa ja tätinsä kuoleman johdosta perimän omaisuuden avulla hän muutti Montrealiin, jossa hän keskittyi pelkästään kirjoittamiseen.


title: Louis-Honoré Fréchette

text: Vuonna 1879 hänet palkittiin ensimmäisenä québeciläisenä Ranskan akatemian palkinnolla runokokoelmastaan "Les Fleurs boréales, les oiseaux de neige".


title: Louis-Honoré Fréchette

text: Vuonna 1897 hän sai Order of St Michael and St George kunniajäsenyyden (Companion).


title: Nokia 3250

text: Nokia 3250 kuuluu Nokian XpressMusic-sarjaan, jonka alustana on S60 3rd edition. Puhelimen näppäimistö kääntyy 180 astetta, kamera on sivulla ja laitteessa on erilliset musiikkinäppäimet.


title: Sebastian Bonnet

text: Sebastian Bonnet (s. 27. huhtikuuta 1978) on slovakialainen pornonäyttelijä. Hän on esiintynyt Bel Ami -yhtiön homo-pornoelokuvissa. Hän esiintyi pornoelokuvassa ensimmäistä kertaa vuonna 1996. Hän on esiintynyt elokuvissa myös nimellä Antoine Korda. Viime vuosina hän on osallistunut elokuvien tekemiseen kuvaajana ja leikkaajana. Vuonna 2007 Bonnet meni naimisiin ja hänellä on yksi lapsi.


title: Holmogoryn piiri

text: Holmogoryn piiri () on kunnallispiiri Arkangelin alueella Venäjällä. Alueen keskiosassa Vienanjoen ja sen sivujokien Pinegan ja Jemtsan rannoilla sijaitsevan piirin pinta-ala on 16 800 neliökilometriä. Asukkaita on 27 300 henkeä (vuonna 2009).


title: Holmogoryn piiri

text: Vuonna 1929 perustetut Holmogoryn ja Jemetskin piirit yhdistettiin vuonna 1959 Holmogoryn piiriksi, jonka hallinnollinen keskus on Holmogoryn kylä. Piiriin kuuluu 18 kuntaa:


title: Holmogoryn piiri

text: Pääelinkeinoja ovat karjatalouteen, perunan ja vihannesten viljelyyn erikoistunut maatalous sekä puunhankinta. Seutu on kuuluista taidokkaista luuleikkauskäsitöistään. Holmogoryssa ja Jemetskissä toimivat kotiseutumuseot, Lomonosovin kylässä on siellä syntyneelle Mihail Lomonosoville omistettu museo. Jemetskin kylästä on kotoisin runoilija Nikolai Rubtsov.


title: Sojuz T-5

text: Sojuz T-5 oli Neuvostoliiton miehitetty avaruuslento, jossa avaruusalus telakoitui Saljut 7 -avaruusasemaan. Kaksi kosmonauttia vietti tuolloin ennätykselliset 211 vuorokautta avaruudessa – aluksen lähtö tapahtui 14. toukokuuta 1982 ja paluu 27. elokuuta 1982, kosmonauttien palatessa toisella aluksella. Lennon radiokutsu oli Elbrus (Эльбру́с).


title: Sojuz T-5

text: Kosmonautit lähettivät avaruusasemalta 17. toukokuuta 28 kilogrammaa painavan radioamatöörien nanosatelliitin. Tämä oli ensimmäinen kerta, kun avaruuslentäjä lähettää satelliitin avaruusalukselta. Progress 13 -rahtialus toi Saljutille muun muassa 300 litraa vettä tämän mission aikana ja myös rahtialukset Progress 14, 15 ja 16 täydensivät mission varusteita sen kestäessä.


title: Mirja Bolgár

text: Mirja Bolgár (o.s. "Voutilainen", s. 16. lokakuuta 1927 Helsinki – 15. marraskuuta 2013 Carsac-Aillac, Dordogne, Ranska) oli suomentaja, kirjailija ja toimittaja. Hän teki merkittävän elämäntyön ranskalaisen kulttuurin tunnetuksi tekemiseksi Suomessa.


title: Mirja Bolgár

text: Bolgár aloitti sodan päätyttyä opintonsa Helsingin yliopistossa mutta saattoi ne päätökseen Sorbonnen yliopistossa. Sen jälkeen hän työskenteli toimittajana muun muassa Ranskan radiossa sekä Yleisradion ja "Uuden Suomen" Pariisin kirjeenvaihtajana.


title: Mirja Bolgár

text: Toimittajan työn lisäksi Bolgár teki ranskalaista kulttuuria tunnetuksi Suomessa muun muassa suomentajana, esseistinä ja kirjallisuuskriitikkona. Suomentajana hänet tunnetaan erityisesti Simone de Beauvoirin monista teoksista. Hänen toimittamaansa lyriikka-antologiaan "Sanat että tietäisimme" (1975) sisältyy muun muassa Pierre Emmanuelin ja Yves Bonnefoyn runotuotantoa. Bolgár esitteli usein suomalaisille tuoreeltaan nykyranskalaisen kirjallisuuden uusia tuulia. Esimerkiksi Jean-Marie Gustave Le Clézion tuotantoa hän käsitteli jo esseekokoelmassaan "Rinnakkaiseloa" vuodelta 1967.


title: Mirja Bolgár

text: Bolgár teki myös merkittävää työtä suomalaisen kulttuurin ja erityisesti kirjallisuuden (Mika Waltari, Veijo Meri, Paavo Haavikko) esittelijänä Ranskassa.


title: Empire Earth: The Art of Conquest

text: Empire Earth: The Art of Conquest, myös nimellä AoC, on virallinen lisäosa peliin Empire Earth. Mad Doc Software kehitti sen ja se julkaistiin Yhdysvalloissa 17. syyskuuta vuonna 2002. Peli julkaistiin Euroopassa myöhemmin samana vuonna ja sen jälkeen Japanissa. The Gold Edition of Empire Earth, joka sisältää sekä alkuperäisen Empire Earthin ja Art of Conquest -lisäosan, julkaistiin 6. toukokuuta 2003.


title: Empire Earth: The Art of Conquest

text: Art of Conquest sisälsi muutamia uusia ominaisuuksia Empire Earthiin verrattuna: uusia yksiköitä, uusia sivilisaatioita (Japani ja Korea), sivilisaatioiden erikoisvoimia ja uusia sankariyksiköitä. Art of Conquest sisältää myös uusia tehtäviä: Ancient Rome, World War II, ja 24th Century Mars.


title: I’m Serious

text: I'm Serious on rap -artisti T.I.:n debyyttialbumi, joka julkaistiin 9. lokakuuta 2001. Albumi myi ensimmäisellä viikollaan 12,000 kappaletta. Albumi on Yhdysvalloissa myynyt yli 270,000 kappaletta ja maailmanlaajuisesti albumi on myynyt 1 miljoonaa kappaletta.


title: AOC

text: AOC tai AoC voi tarkoittaa muun muassa seuraavia:


title: Kotlasin piiri

text: Kotlasin piiri () on paikallinen itsehallintoalue Arkangelin alueella Venäjällä. Alueen kaakkoisosassa Vienanjoen ja Vytšegdan rannoilla sijaitsevan piirin pinta-ala on 6 300 neliökilometriä. Asukkaita on 22 100 henkeä (vuonna 2009).


title: Kotlasin piiri

text: Piirin rajojen sisäpuolella sijaitsevat Kotlasin ja Korjažman kaupunkipiirikunnat, jotka eivät kuulu piiriin. Piirin hallinnollisena keskuksena toimii kuitenkin Kotlasin kaupunki.


title: Kotlasin piiri

text: Piirissä on kolme kaupunkikuntaa ja yksi maalaiskunta, ja niissä yhteensä noin 300 asutuskeskusta. Solvytšegodsk on ainoa piiriin kuuluva kaupunki. Privodino ja Šipitsyno ovat kaupunkimaisia taajamia.Talouden perustan muodostaa metsäteollisuus, öljyn ja kaasun kuljetus putkijohtoja pitkin sekä maidontuotantoon, viljan- ja perunan viljelyyn erikoistunut maatalous. Piirin kautta kulkevat Moskova–Vorkuta, Kotlas–Perm–Kirov sekä Kotlas–Veliki Ustjug -rautatiet. Solvytšegodskissa toimii historian ja taiteen museo.


title: Luettelo Mötley Crüen kappaleista

text: Luettelo Mötley Crüen kappaleista sisältää vuonna 1981 perustetun yhdysvaltalaisen glam metal -yhtyeen levyttämät kappaleet.


title: Šenkurskin piiri

text: Šenkurskin piiri () on paikallinen itsehallintoalue Arkangelin alueella Venäjällä. Alueen eteläosassa sijaitsevan piirin pinta-ala on 11 300 neliökilometriä. Asukkaita on 17 200 henkeä (vuonna 2009).


title: Šenkurskin piiri

text: Vuonna 1929 perustetun piirin hallinnollinen keskus on Šenkurskin kaupunki. Lisäksi siihen kuuluu 11 maalaiskuntaa:


title: Šenkurskin piiri

text: Tärkeimmät elinkeinot ovat metsäteollisuus ja maanviljely.


title: Yantra

text: Yantra () on geometrinen kuvio, jota käytetään meditaation aikana keskittymiskeinona mielen vapauttamiseksi.


title: Yantra

text: Tantriset metafyysikot ovat päätyneet siihen johtopäätökseen, että mikä tahansa muoto kosmoksessa voidaan muuttaa täsmälliseen määrään perustavia geometrisiä kuvioita, kuten piste, viiva tai kolmio. Näillä kuvioilla katsotaan olevan vaihteleva symbolinen arvo. Yhdistettynä niiden nähdään esittävän tiettyjä ominaisuuksia, jotka sisältyvät tiettyihin luomisen tai luomakunnan aspekteihin. Oikeastaan siis mikä tahansa muoto kosmoksessa voidaan nähdä yantrana.


title: Yantra

text: Suppeassa, teknisessä mielessä yantra on monimutkainen geometrinen kaavio, jota käytetään tantrismissa erityisesti ”työkaluna”. Tätä tarkoitusta kuvaa myös sanan "yantra" kirjaimellinen merkitys: tietoisuuden sisäänpäin suuntaaminen ja tavallisen mielen ylittäminen. Myöhäinen tantrinen kirjoitus, Tantra-Tattva, kertoo nimityksen juontuvan siitä, että yantra kontrolloi haluja ja täten myös kärsimystä. Yantran nähdään olevan myös kanava tai istuin tietyille jumaluuksille, jotka edustavat universumin luovia voimia, näistä esimerkkeinä hyvää onnea tuova Lakshmi, kaikkea hallitseva Vishnu tai elefantinpäinen Ganesha, joka poistaa kaikki esteet. Usein kyseessä on naispuolinen jumaluus. Tyypillisen ”tantrisen” rituaalin aikana mantrojen toistamisen ja muiden rituaalitekniikoiden lisäksi yksi pääasiallinen harjoitus on palvottavan jumaluuden yantran luominen. Tämä tehdään piirtämällä geometrinen malli paperille, puuhun tai hiekkaan, kaivertamalla metalliin, tai joskus rakentamalla se kolmiulotteiseksi. Yantran ulkoinen piirtäminen ei kuitenkaan riitä. Harjoittajan tulee asteittain luoda yantra itseensä voimakkaan keskittymisen ja visualisoinnin avulla. Hänen tulee rakentaa värikäs kolmiulotteinen malli yantrasta omaan mieleensä. Oikeastaan hänen tulee ymmärtää kokemuksen kautta, kuinka hänen kehonsa on itse asiassa identtinen yantran kanssa. Tämä on pitkä ja työläs prosessi varsinkin, kun otetaan huomioon, että tantrinen perinne on kulkenut eteenpäin pikemminkin suullisessa kuin kirjallisessa muodossa. Kun harjoittaja onnistuu tässä sisäisessä työssään, yantra muuttuu värähteleväksi kentäksi, joka imee täysin harjoittajan huomion. Hän ei enää erota, onko yantra hänessä vai toisin päin. Hänen huomionsa kääntyy täysin sisäänpäin ja lopulta hän tulee tietoiseksi itse yantran edustamasta jumaluudesta.


title: Yantra

text: Meditatiivinen syventyminen eli dhyana kuvaillaan subjektin ja objektin rajan asteittaiseksi kumoamiseksi, joka on perustavanlaatuista heräävälle tietoisuudelle. Prosessin lopuksi tapahtuu lopullinen subjektin ja objektin yhdistyminen. Tässä vaiheessa duaalisuus ylitetään. Tätä tietoisuudentilaa kutsutaan samadhiksi tai ”ekstaasiksi”. Voidaan erottaa ”alempi” ja ”ylempi” samadhi. ”Alempi” saa perustansa muodosta eli rupasta tai opastavasta ajatuksesta, johon harjoittaja sulautuu. ”Korkeammassa” samadhin tyypissä tietoisuus on täysin ilman sisältöä. Tietoisuus tai cit vain pysyy itsessään. Empiirinen tietoisuus on väliaikaisesti poissa käytöstä tehden tilaa transsendentaaliselle ”todistajalle” eli sakshinille. Tätä pidetään edellytyksenä Itsensä oivaltamiselle tai vapautumiselle. Tietyn yantran edustaman jumaluuden kokeminen meditatiivisesti voidaan lukea ”alemmaksi” samadhin muodoksi. Sitä pidetään kuitenkin korvaamattomana valmistautumisena universaalin Itsen täydelliselle oivaltamiselle.


title: Yantra

text: Tantriset kirjoitukset mainitsevat suuren määrän erilaisia yantroja. Suurinta osaa niistä käytetään hengellisiin tarkoituksiin, mutta joitakin myös sairauksien parantamiseen tai materiaalista hyötyä varten. Yantroista maineikkain on epäilemättä shri-yantra. Se on kosmoksen ja myös analogisesti ihmisen kehon symbolinen arkkityyppi. Se on suuren Jumalattaren eli devin tai Shaktin symboli ja edustaa tätä sekä transsendentaalisessa että maailmassa läsnä olevassa, immanentissa muodossaan. Hän edustaa maailmankaikkeuden naisellista perusperiaatetta, voimaa tai energiaa, joka on vastuussa kaikesta luodusta. Tantrisen filosofian mukaan Jumalatar ja Jumala ovat oikeasti yhtä. Yhdessä he muodostavat alkuperäisen Ykseyden, Todellisuuden kaiken ilmiömaailman takana. Heidän eronsa koettuna empiirisellä tasolla on syy kaikelle ihmisten kärsimykselle. Itsensä oivaltaminen on riippuvaista siitä, että ymmärretään korkeammalla tasolla se, että Jumala ja Jumalatar syleilevät toisiaan ikuisesti, ja että Itsensä oivaltanut adepti on osallinen tästä ikuisen liiton nautinnosta. Shri-yantra toimii muistuttaen joogia subjektin ja objektin perimmäisestä ei-eroavuudesta. Tämä yantra koostuu yhdeksästä limittäin asetetusta kolmiosta, jotka on järjestetty niin, että ne muodostavat 43 pientä kolmiota. Neljä yhdeksästä peruskolmiosta ovat kärki ylöspäin edustaen miehistä kosmista energiaa, kun taas viisi niistä on kärki alaspäin edustaen naisellista kosmista voimaa. Näitä kolmioita ympäröi kahdeksanterälehtinen lootus symboloiden Vishnua, kaikkea hallitsevaa nousevaa suuntaa mikro- ja makrokosmoksessa. Seuraava lootus, jolla on kuusitoista terälehteä, edustaa mielihalun kohteen saavuttamista, erityisesti mielen ja aistinelinten voimaa. Tämän lootuksen sulkevat sisäänsä neljä samankeskistä ympyrää, jotka ovat symbolisesti yhteydessä kahteen lootukseen ja kolmioihin. Uloimpana kuviona sijaitsevaa kolminkertaista viivaa kutsutaan ”maa-kaupungiksi” tai bhu-puraksi ja se symboloi maailman kolmea tasoa sekä mikrokosmisessa mielessä ihmisen kehoa.


title: Yantra

text: Eteläisessä Intiassa shri-yantraa pidetään palvonnan kohteena. Sen voi löytää keskiaikaisesta tai myöhemmästä temppelistä pyhäköstä, jossa on pieni alttari. Näissä alttareissa on tradition mukaiset shri-yantra-kaiverrukset. Terveyssyistä ja myös mustaa magiaa varten shri-yantraa käytetään myös kaiverrettuna kullasta, hopeasta tai kuparista tehdyllä ohuella alustalla, joka on rullattu lieriön sisään ja laitettu metalliseen koteloon niin, että sitä voi pitää eräänlaisena amulettina.


title: Weapons of Mass Destruction

text: Weapons of Mass Destruction Xzibitin viides studioalbumi, joka julkaistiin 14. joulukuuta 2004. Se debytoi Yhdysvalloissa Billboard 200 -listan sijalla 43.


title: The Temptations

text: The Temptations on yhdysvaltalainen lauluyhtye, joka perustettiin 1960-luvulla. Se on eräs menestyksekkäimmistä Motown Recordsille levyttäneistä ryhmistä.


title: The Temptations

text: Ryhmän suurimpia hittejä ovat muun muassa My Girl ja Papa Was a Rollin' Stone.


title: Skorpionikuningas

text: Skorpionikuningas () on Chuck Russellin ohjaama, vuonna 2002 valmistunut seikkailuelokuva. Nimihahmoa esittää entinen showpainija Dwayne "The Rock" Johnson. Elokuva on Muumio-elokuvasarjan inspiroima ja sen tapahtumat sijoittuvat aikaan ennen Muumion tapahtumia.


title: Skorpionikuningas

text: Muinaisessa Egyptissä vanhan heimon laki määrää, että sotureista vahvin on hallitseva kuninkaana. Niinpä säälimätön tyranni Memnon (Steven Brand) onkin pysytellyt vallan kahvassa ennustajansa Cassandran (Kelly Hu) avulla, joka näkee taistelut etukäteen. Niin kauan kuin velhotar kertoo Memnonille, mitä tuleman pitää, ei yksikään kuolevainen mahda tälle mitään. Memnon on jo tuhonnut monta heimoa. Nyt niistä viimeiset kuitenkin kokoavat voimansa ja panevat kaiken yhden miehen varaan: taisteluun lähetetään akkadialaisheimon viimeinen tappaja nimeltä Mathayus (The Rock) Gomorran kaupunkiin tehtävänään eliminoida ennustaja ja päästää Memnon, joka on myös vastuussa Mathayuksen veljen kuolemasta, päiviltään. Matkallaan hän joutuu kestämään maagisia voimia, hiekkamyrskyjä ja haaremin houkutuksia sekä kasapäin nuolia ja sapeleita.


title: Man vs. Machine

text: Man vs. Machine on rap-artisti Xzibitin neljäs studioalbumi, joka julkaistiin 1. lokakuuta 2002.


title: Norm Spencer

text: Norm Spencer on kanadalainen ääninäyttelijä, joka tunnetaan parhaiten Kykloopin ääniroolista 1990-luvun piirrossarjassa "X-Men".


title: Norm Spencer

text: Spencer aloitteli ääninäyttelemisen televisiossa vuonna 1989 "Babar ja sarvikuonot" -animaatioelokuvan myötä. Sittemmin hän toimi sarjakuvista tutun supersankarin Kykloopin äänenä vuosien 1992–2000 aikana. Spencer esitti hahmoa "X-Men"-piirrossarjan lisäksi videopeleissä, kuten "" ja "". Hän on myös tehnyt muutamia näytelmärooleja, jotka ovat olleet useimmiten cameorooleja, muun muassa elokuvassa "Syötti" (2000).


title: Restless (Xzibitin albumi)

text: Restless on rap-artisti Xzibitin kolmas studioalbumi. Albumi julkaistiin 12. joulukuuta 2000. Albumi nousi Billboard 200 -listalla sijalle 12 myydessään 1,5 miljoonaa kappaletta Yhdysvalloissa.


title: Avohuolto

text: Avohuolto on perhe- ja yksilökohtaista lastensuojelua. Se tarkoittaa lastensuojelussa olevia avohuollon palveluita ja tukitoimia. Ne ovat tarpeellisia, jos sosiaalityöntekijä katsoo alle 18-vuotiaan henkilön tilanteen vaativan tukea tai muutosta. Tukitoimenpiteet ja -palvelut suunnitellaan aina yksilökohtaisesti. Avohuollon tukitoimet ovat ensisijaisia sijaishuoltoon ja huostaanottoon nähden.


title: Avohuolto

text: Avohuollossa tehdään asiakkaalle asiakassuunnitelma, jossa kerrotaan työskentelyn tavoitteet ja ajanjakso. Myönnetyistä tukitoimista tehdään päätös. Avohuollossa lapsen etu on aina ensisijainen. Avohuollossa on kuunneltava yli 12-vuotiasta lasta ja hänen huoltajaansa, eikä sitä voida aloittaa ilman heidän molempien suostumusta. Avohuollon tukitoimena voidaan järjestää myös laitoshuoltoa tai kotihoitoa. Kunta vastaa avohuollon järjestämisestä ja että se sisällöltään ja laajuudeltaan vastaa kunnan tarpeita.


title: Avohuolto

text: Lastensuojelulaissa on määritelty, milloin avohuollon tukitoimenpiteisiin on ryhdyttävä:


title: Avohuolto

text: 1) jos kasvuolosuhteet vaarantavat tai eivät turvaa lapsen terveyttä tai kehitystä; taikka


title: Avohuolto

text: 2) jos lapsi käyttäytymisellään vaarantaa terveyttään tai kehitystään.


title: Avohuolto

text: Avohuollon palveluihin ja tukitoimiin kuuluvat:


title: Velskin piiri

text: Velskin piiri () on paikallinen itsehallintoalue Arkangelin alueella Venäjällä. Alueen eteläosassa Vel- ja Vagajokien varrella sijaitsevan piirin pinta-ala on 10 600 neliökilometriä. Asukkaita on 58 700 henkeä (vuonna 2009).


title: Velskin piiri

text: Vuonna 1929 perustetun piirin hallinnollinen keskus on Velskin kaupunki. Lisäksi siihen kuuluu Kuloin taajama ja 20 maalaiskuntaa:


title: Velskin piiri

text: Talous perustuu metsä- ja elintarviketeollisuuteen sekä maanviljelyyn. Piirin kautta kulkee Moskovan ja Arkangelin välinen M8-valtatie sekä Moskovan ja Vorkutan välinen rautatie.


title: Saara Forsius

text: Saara Margareta Elisabet Forsius (o.s. Hiidenheimo, vuoteen 1906 Törnström; 27. maaliskuuta 1902 Vihti – 5. elokuuta 1988 Lahti) oli suomalainen agronomi, nuorisokasvattaja, pankinjohtaja ja kansanedustaja.